
yphum  et  Typhum  quidem  Abdominalem , quem  ego  trac- 
tandum in  hacce  dissertatione  mihi  proposui,  apellamus  mor- 
bum, de  cuius  natura  — si  verum  dicere  volumus  — quam- 
quam tot  iam  de  illo  cognoscendo  dictum  atque  scriptum 
est,  nihil  fere  certi  scimus  ! 

Nemo  me  vituperet,  me  paucis  talibus  verbis  morbum 
definire  velle,  quum  nunquam  ausus  sim,  iuvenis,  theorias  per- 
multas diversas  a viris  praestantibus  atque  in  Medicina  ex- 
cellentibus constitutas,  communi  tamen  usque  adeo  approba- 
tione egentes,  nec  consignare,  nec  negare. 

Difficile  mehercle,  inter  medias  contrarias  partes  aliquid 
certi  proponere  et  aptum  aliquid  hodierno  disciplinae  statu  de 
processu  huius  morbi  dicere,  deprimens  certe  res,  medicos  na- 
turam morbi,  qui  saepius  scilicet , quam  optent  in  cuiusque 
visum  veniat,  ne  definire  quidem,  sed  ne  de  constituendis 
etiam  formis,  de  generibus  identibus , de  morphologia  anato- 
mica aliquid  certi  proferre  potuisse. 

Quum  autem  mihi  proposuerim:  dicere  aliquid  de  Typho 
Abdominali,  theorias  de  Typho  in  genere  omittam  atque  ad 
illam  in  specie  formam,  quam  Ileotyphum,  Typhum  Abdomi- 
nalem, Typhum  Entericum,  Dothienenteritim,  Febrim  Gastrico- 
Nervosam  etc.  medici  apellaverunt  transeam: 

Typhi  nomine  prius  symptomatum  quendam  statum  et 
illum  forsitan,  quem  nunc  „nervosum“  apellamus,  definiebant, 

apellatur  a Franco-Gallis  „fi&vre  typhoide“,  quum  illis  „Typhusu 

nomen  sit  morbi,  in  nullo  certo  loco  positi  , turbatos  autem 
nervos  sanguinisque  decompositionem  praebentis. 

Huncce  morbum,  post  annum  MDCCCXX  variis  nomi- 
nibus ante  commemoratis  apellatum,  veteribus  iam  magna  ex 
parte  notum  fuisse,  multi  medici  sunt  auctores,  et  ita  quidem 
notum,  ut  iam  de  mesenterii  affectu  et  ulceratione  loqueren- 
tur.1) Fortassis  febris  nervoso-gastrica  veterum  nihil  erat 
aliud,  ac  hic  noster  morbus. 

Roederer  primus  et  Wagler  in  nota  illa  morbi  mucosi 
anni  MDCCLXIII  epidemia  describenda  atque  post  hos  Louis 
certam  coniunctionem  inter  commutationes  membranae  muco- 
sae intestinalis  morbumque,  cui  febri  mucosae  nomen  est  in- 
ditum, demonstraverunt  — ut  enarrat  Canstatt.  Tum  autem, 
quum  res  multos  per  annos  quaesivisset,  Prost  et  Pommer, 
mutationem  membranae  mucosae  quasi  exanthematicam  Typho 
semper  inesse,  fuerunt  auctores,  quos  secutus  Schoenlein,  qui 
sub  nomine  Typhi  in  genere  tres  concepit  formas : Typhum  j 
Abdominalem,  Petechialem,  Cerebrospinalem,  rem  magis  ma- 
gisque in  lucem  protraxit  demonstranda  sanguinis  decompo- 
sitione,  membranae  mucosae  intestinalis  enanthematica  muta- 
tione, — quum  interea  Galli  sub  C.  Brousais  regno  in  Ty- 
pho nihil  viderent , nisi  Gastro-Enteritim  usque  ad  tempus, 
quo  Bretonneau  formationes  a statu  physiologico  dissidentes 
in  mucosa  cum  exanthemate  furunculoso  comparare  coepit. 

Nostris  tamen  diebus  opiniones  et  de  origine  et  de  ori- 
undi occasionibus  summopere  inter  se  dissident , quum  non- 
nulli atque  in  primis  schola  Gallica  enteritim  follicularem  ac 
inde,  contritis  glandulis , pure  in  sanguinem  resorpto , ortam 
intoxicationem  sanguinis,  plures  alterationem  primariam  san- 
guinis ac  dyscrasiam  substituant,  quam  opinionem  plerique 
Germaniae  medici  sunt  secuti. 

1)  Gemma  in  epidemia  MDLXX  IV  cum  diarrhoea  complicata  describenda. 

Lecat  ,,  „ MDCCLIY  describenda. 

Darlue  ,,  „ MDCCLY  „ (Canstatt). 

Paucis  annis  ante  , quum  apud  nos  pathologia  regnabat 
humoralis,  scholae  Wiennensis  caput,  Rokilansky:  nihil  aliud 
esse  Typhum,  ac  crasim  quandam  sanguinis  , cui  „typhosae“ 
nomen  dedit  et  quae,  aut  sine  certo  loco,  aut  in  quodam1) 
corporis  loco  esset  posita,  iudicaverat,  quae  opinio  nunc  qui- 
dem a plurimis  nec  non  ab  auctore  ipso  relicta  videtur. 

Sin  ego,  quid  de  morbi  causa  principali  existimem , di- 
cam, magistrum  doctissimum  Hasse  secutus,  causam  sanguini 
vel  lymphae  inesse,  censeam,  miasmaticam  vel  potius  conta- 
giosam , quae  tamen  in  typho  Abdominali  semper  in  intesti- 
nali tractu  locata  sit  ita,  ut,  utrum  in  sanguinis,  an  in  in- 
testinorum morborum  numero  Typhus  sit  ponendus,  non  con- 
stituam. 

Loquendum  nunc  de  miasmate  et  contagio  Typhoso,  quo 
loco  equidem , medicos  plures  magnae  auctoritatis  secutus, 
etsi  contagium  certum  adoptandum,  tamen  miasmaticam  quo- 
que causam  interdum  non  negandam  censeo,  notae  enim  (sunt) 
permultae  epidemiae,  quibus  non  ortu  certo  morbus  ab  altero 
ad  alterum  pervagans,  uno  quasi  haustu  totum  populum  est 
agressus,  quibus  epidemiis  non  ii,  qui  aegrotos  adiuvabant 
plerique  sunt  oppressi ; quibus  porro  repentino  fine  morbus, 
nondum  exhausto  numero  hominum,  contagio  typhoso  praedae 
datorum,  exstinctus  est.  Quod  miasma  forsitan  concentratione 
quadam  in  contagium  convertitur. 

Sunt  conditiones  quaedam,  quibus  illud  miasma  tam  con- 
stans producitur,  ut  morbi  eruptionem  certo  quodam  tempore 
praesagire  liceat. 

Ubicunque  magna  inopia , fames , mala  belli,  multorum 
in  locis  angustis,  foetidis  hominum  conventus  — ibi  semper 
fere  conditiones  Typhi  oriundi  datae  sunt. 

Priores  medici  nostri  saeculi , quum  contagium  nondum 
satis  demonstratum  esset,  atque  magnae,  perniciosae  epidemiae 

1)  Unde  dictus : Ileotyphus,  Pneumotyphus , etc.  quae  species  forsitan 
nihil  erant,  nisi  Bronchitis,  aut  Pneumonia  gravis. 

post  pugnas,  obsidiones,  oppugnationes  viderentur,  miasmati- 
cam  causam  solam  praedicabant  e materiis  et  animalibus  et 
vegetabilibus  putrefactis  ortam,  ac,  quum  saepenumero  ad  de- 
clarandum morbi  originem  (ea)  non  sufficeret,  occasionum! 
causas  proferebant , quae  tamen , quum  omnibus  in  morbis 
inveniri  possunt , saepe  praesentes  non  producebant  Typhum, 
absentes  non  prohibebant. 

Contagium , prius  non  cognitum,  nunc  facile  in  omni 
fere  Typho  reperitur  ea  forsitan  de  causa,  quia  tempore,  magna 
illa  bella  annorum  MDCCCXIII  et  MDCCCXIV  sequente, 
populus  maximam  in  partem  materia  typhosa  — ut  ita  di- 
cam — satiatus,  unde  epidemiarum  effectus  tamquam  exhau- 
stus erat , dum  nunc  maior  iam  morbi  capiendi  facultas  ap- 
paret. Contagiositatis  non  minimum  documentum,  quod,  qui 
Typho  semel  sunt  functi , rarissimi  iterum  ab  eodem  morbo 
comprehenduntur. 

Contagiositatis  theoriae  in  primis  sunt  auctores:  apud 
Gallos  Chandron,  apud  nos  Hasse,  qui  tractanda  Turicensi  illa 
epidemia,  disertissime  hancce  contagiositatem  probavit,  a quo 
utroque  viro  iam  satis:  Typhum  morbum  esse  contagio- 
sum, demonstratum  est. 

Etsi  omnes  contagii  conditiones  nondum  satis  notae  sunt, 
tamen:  aetatem  hominum,  aeris  circumiecti  sordes  atque  hu- 
mores magni  hac  in  re  momenti  esse,  neque  minoris:  trans- 
positionem hominum  in  alias  sedes,  invasiones  bellicas,  igno- 
miniam, furorem,  tristitiam,  libidines  alias  ac  cupidines,  constat. 

Praeterea  effluviorum  animalium  cumulatio  (ut  cloacae,  i 
lacus  stagnans , sepulcra ) sine  dubio  contagio  procreando 
favent,  neque  Typhum  quibusdam  regionibus  maxime  pro-! 
creari  ac  quodam  aeris  statu1)  produci,  a nobis  negari  potest. 

Contagio  illo  volatile  atque  ad  distantiam  efficace  eo 

1)  Aerem  humidum  contagio  Typhoso  favere,  illudque  inprimis  auc- 
tumnali  et  hiemali  tempore  produci  Lombard  et  v.  Hildenbrandt  | 
sunt  auctores  (Canstatt). 

facilius  inficimur,  quo  diutius  eo  oppositi  sumus,  quo  magis 
(ab  eo)  in  locis  ventilatione  ac  munditie  carentibus  opprimi- 
mur, restat  eo  magis  concentratum , quo  debiliores,  aegroti, 
inopia,  vita  ebria  atque  impudente  perditi  homines  ei  obiici- 
untur,  etsi  saepe  homines  quoque  robusti,  quadrati,  sobrii  ab 
eo  inficiantur. 

Transfertur  aegroti  pulmonibus,  dermate,  secretis  prae- 
sertim Convalescentiae  periodo. 

Typhum  invenimus  praecipue  apud  homines  inter  annos 
aetatis  decimum  quintum  et  quadragesimum,  nunquam  fere 
apud  neonatos,  raro  ab  anno  aetatis  secundo , rarius  quoque 
post  annum  quadragesimum , etsi  in  annis : quinquagesimo, 
sexagesimo,  septuagesimo  etiam  interdum  repertus  est.  Genus, 
negotia,  conditiones  exteriores  haud  multum  discriminis  pro- 
ferre videntur. 

Utrum  autem  utrumque  humanum  genus  aequaliter,  an 
virile  magis  muliebri  typho  sit  obiectum,  non  satis  constat. 
Plures  morborum  status  hominibus  contra  Typhum  tutelae 
esse,  atque  eius  eruptionem  maiore  vel  minore  gradu  impe- 
dire, non  dubitandum  est , inter  quos  (status)  iure  Phthisim 
tuberculosam  chronicam  atque  graviditatem  sumpsit  Roki- 
taDsky.  Num  in  eorum  numero  Puerperium,  morbi  cordis  ac 
mentis,  Cyanosis,  Cachexia  Carcinomalosa,  Epilepsia,  Hydropes, 
Exanthemata  diversa  sint  apellanda,  quod  affirmat  Hammernjk; 
Jenner  negat,  equidem  mec  affirmarim  nec  negarim,  lactatio- 
nem mulieribus  contra  Typhum  tutelae  non  esse , ducente 
Hasse,  existimem. 

Quibus  statibus,  Typhum  excludere  dictis , quum  tamen 
erumpat,  semper  conditionem  praebebit  a norma  discedentem, 
symptomatibus  aut  respiratoriis , aut  nervosis  praevalentibus, 
ita  ut  diagnosis  fiat  difficilior. 

Plures  status  chronici,  Typho  dominante,  exstinguuntur, 
plures  contra  (Scorbutus,  Cachexia  Mercurialis,  Syphilis)  eum 
praeparare  videntur. 


10 


Alienos  locis,  Typhi  endemicis  , facilius  a contagio  op- 
primi ac  incolas , mirandum  non  est , quum  consideremus, 
alienos  novis  atque  adeo  inusitatis  locis  corpus  cum  maxima 
potentiarum  alienarum  numero  conciliare  debere,  quibus  omni- 
bus (potentiis)  resistendi  facultas  magnam  in  partem  refrin- 
gatur. 

Observantur  exempla , ubi  virus  Typhosum  hominibus 
adhaerere  videtur , in  hisce  ipsis  morbum  non  gignens  , ad 
alios  vero  transportatam  verum  Typhum  procreans.  Experi- 
entia constat,  Typhum  aliis  locis  petechiali , aliis  abdominali 
forma  indui  malle,  quam  videmus  exempli  gratia  Heidelbergae, 
Herbipoli,  Monachii,  Parisiis,  Londini,  Glasgaviae. 

Typhus  dummodo  in  corpore  humano  est  apertus  eodem 
modo  , quo  multa  Exanthemata  , non  facile  interrumpitur  et 
aliquo  tempore  ei  opus  est,  quo  circulum  quendam  emetitur, 
de  quo  circulo  eiusque  studiis  (erethici , exanthematici,  tum 
depressionis,  repristinationis)  in  describendis  symptomatibus 
locuturus  sum. 

Describendis  sanguinis,  secretorum,  excretorum  mutatio- 
nibus in  seriorem  pagellam  reiectis , rationem  commemorem 
morbo  typhoso  mutatam  inter  Oxygenium  inhalandum,  Aci- 
dumque  carbonicum  exspirandum.  Homines  enim  in  Typhum 
implicatos  minus  oxygenium  inhalare,  minusque  Acidum  car- 
bonicum exspirare,  ac  sanos,  ita  ut  discrimen  inter  Acidum 
carbonicum  valetudinis  ac  Typhi  regnantis  tempore  exhalatum 
(summam)  fere  efficiat  i%  Acidumque  carbonicum  exspiratum  i 
esse  eo  minus,  quo  gravior  Typhus,  Malcolm  est  auctor. 

Ordine  in  conscribenda  reliqua  dissertatione  utar  ea,  ut, 
commemorata  genesi  primum  : anatomiam  pathologicam,  deinde 
symptomata , decursum  atque  exitus,  diagnosim , prognosim 
exponam,  denique  therapiam  disseram. 


Anatoni  Ia  patholog  ica. 


Causa  movens  in  circulo  quodam  per  totum  corpus  agitur, 
priusquam  in  loco  distincto  posita  videatur , quo  in  cir- 
culo , ut  ante  iam  memoravi , prima  mutatae  sanguinis 
symptomata  obviam  nobis  fiunt,  de  quibus  nonnulla  nunc 
sunt  dicenda. 

Multae  de  Typhoso  sanguine  animadversiones  a diversis 
viris  (Scherer,  Buzzorini,  Winter  etc.)  prolatae , ab  aliis  ne- 
gantur, sicut,  quid  eorum  constet,  noti  dicam.  Disquisitionem 
de  hac  re  a viris  excellentibus : Andral,  Gavarret,  Liebig 

accuratissime  factarum  ea  fere  summa: 

I.  Fibrinae  partim  absoluta,  partim  relativa  diminutio  inter 
dies  morbi  quintum  et  quartum  decimum  (a  0,31  ad  0,01). 

II.  Albuminii  augmentum  relativum. 

III.  Initio  morbi  maior,  postea  minor  globorum  sanguinis 
numerus ; 

IV.  Sales  anorganici,  aucti; 

V.  Ammonium  liberum  in  sanguine  repertum: 

quo  salum  auctu  fibrinae  facilior  solutio  atque  diminutio,  atque 
sanguis  Typhosus  ideo  minus  coagalatus  atque  ob  eandem 
causam  vasorum  parietes  magis  dissolutae  facilius  permea- 
biles. Ammonium  liberum  sanguini  oxygenium  sumit, unde  eius 
color  mutatur;  fibrina  diminuta  corpusculorum  sanguinis  aug- 
mentum relativum  producit. 

Post  diem  morbi  quartum-decimum  saepenumero  res 
normales  reperiuntur,  quamvis  interdum  corpusculorum  et  al- 
buminis diminutio,  fibrinae  augmentum  remaneat. 

Acmes  tempore  in  cadaveribus  multum  sanguinem  eumque 
austeriorem , tenaciorem,  lentum , facile  colorem  amittentem, 
in  corde  vasisque  magnis  coagulationes  gelatinosas  invenimus. 

Maximi  momenti  mutationes  in  mucosa  intestinali  sunt 
et  semper  fere  illae  in  inferiore  Ilei  parte  circum  valvulam 
Bauhinianam  concentratae. 

In  terno  fere  quoque  Typho  coeci,  colique  mucosa  mutata 
apparet. 

Mutationum  metamorphosis  in  haec  quattuor  stadia  dis- 
tribui potest. 

I.  congestionis  seu  irritationis  (stadium.) 

II.  eruptionis  enanthematicae,  seu  infiltrationis  Typhosae. 

III.  emollitae  massae  Typhosae , crustarum  formationis 
ac  solutionis,  cui  adtribuimus  ulcerationis  nomen. 

IV.  exituum  ac  repristinationis  stadium. 

Irritationis  stadio  in  mucosa  Ilei*  videmus  dilatationem  ac 
stasim  apparatus  venosi,  vasa  ipsa  tnrgentia  sanguinemque 
saepe  dissolutura,  tenuem  continentia  et  mucosae  quandam 
succulentiam  coloremque  canum. 

Iam  singuli  loci,  quibus  glandulae  Peyerianae  J)  sunt  accu- 
mulatae, maiorem  offerunt  turgorem,  neque  minus  mox  post 
irritationem  inceptam  glandulae  mesenteriales  rerum  fiunt 
participes,  quum  inveniantur  tumescentia,  vasis  turgentibus, 
substantia  austero  colore  tincta,  eoque  magis  fiunt  participes 
quo  propriores  ad  Coecum  sint. 

Quod  nonnulli  dixerunt,  in  nonnullis  Typhis  glandulas 
mesenteriales  manere  intactas,  Hasse  negat. 

Tota  interdum  mucosa  hyperaemica  ac  Echymosibus 
obtecta  (est).  Infiltrationis  Typhosae  stadio  nonnullae,  quum 
Peyerianae,  tum  Brunnerianae  glandulae  massa  recens-formata 
atque  in  ipsas  disiecta  tolluntur  fiuntque  prominentes  (Plaques) 
Massa  (earum)  magis  vel  minus  solida,  candescens,  adiposa, 

i)  Si  verum  est,  quod  obtinet  Bruecke,  Gerlach  affirmat:  glandulas 
Peyerianas  esse  lymphaticas^  maximi  forsitan  ad  cognoscendam 
Typhi  naturam  haec  observatio  est  momenti,  nec  minimum  meae 
eententiae  sustentamen. 

fragilis,  lineis  peragrata  sanguinolentis ; (sub)  microscopio  ad- 
spectum  apparat  amorphum  granulatum  colorem  inter  flavum 
nigrumque  (medium);  Ammonio  adiiciendo  fit  perlucida,  Acido 
acetico  pallida , Ammonio , Kali  caustico  solubilis,  cellulas 
interdum  irregulares  (diametro  y300 — J/4Oo"0  granulaque 
adiposa  (diametro  V200 — Vsoo^O  continere  solet. 

Quisquis  glandularum  ita  mutatarum  plexus  corona  vaso- 
rum circumdatus  est  atque  mucosa  obtectus , quae  perdito 
aspectu  villoso,  colorem  praebet  lividum,  austeriorem.  Inter 
quos  Peycrianarum  glandularum  plexus  formae  magis  ellipticae 
nonnulli  quoque  rotundi,  nodosi  tori  folliculorum  solitariorum 
infiltratione  formati  inveniuntur,  quorum  cumulorum  numerus 
inter  unum  et  trigenta  variari  potest. 

Raros  in  intestino  tenui  glandularum  cumulos  videmus 
intactos,  Coli  dispersae  tantum  Lenticulares  glandulae  plerum- 
que in  morbum  involvuntur. 

Massa  Typhosa  posita,  varietates  discernendae  tres: 

I.  interdum  multum  exsudatum,  ita  ut  glandulae  valde  pro- 
mineant atque  funginae,  sublatae  appareant,  colore  rubro,  tumore 
spongioso,  (in)  mucosa  circumi ecta  sanguine  plerumque  disiecto. 

II.  exsudatum  non  ita  amplum,  quod  ad  emolliendum 
tendit,  colore  rubro,  superficie  reticulata 

III.  exsudatum  minus  tumescens,  solidum  autem  firmumquei 
satis  planum,  margine  acuto,  colore  opaco. 

Apellatae  sunt  hae  tres  formae. 

Plaques  molles. 

„ r6ticul6s. 

„ dures. 

Fine  huius  septem  dierum  periodo  tertium  incipit  stadium 
emollientis  massae  Typhosae,  crustarumque  formandarum,  quod 
Typho  non  necessarium  (esse)  Andral  et  Bretonneau  osten- 
derunt, quum  obtinerent:  in  Typho  Abdominali,  exsudato  posito 
sanationem  sine  ulceratione  crustarumque  formatione,  sola 
resorptione  produci  posse. 

Glandularum  cumuli,  exsudati  pleni,  paullum  emolliuntur 
et  media  glandulae  parte  recedente,  mucosa  initio  in  medio 
loco  soluta  mox  ad  Peripheriam  solvitur,  qua  metamorphosi 
saepe  plures  cumulorum  partes  simul  funguntur. 

Conversum  nunc  (est)  exsudatum  Typhosum  in  massam 
medullarem,  mollem  et  fluidam,  subrubram  vel  opacam  atque 
haecce  mox  in  crustas  faeculentas,  virides,  flavas  vel  fuscas, 
quae,  sensim  a margine  complectente  recedentes,  marcidae 
factae,  tandem  a textu-cellulari  submucoso  solvuntur. 

Interdum  exsudatum  in  formationem  mollem,  vasculosam 
lividam,  fungosam  degenerat  (Heusinger),  quod  ipsum  profusae 
haemorrhagiae  intestinalis  causa  fieri  solet  et  saepe  minutatim, 
nullis  formatis  crustis,  solvitur. 

Glandularum  Solitariarum  correptarum  eaedem  fere  mu- 
tationes, quae  paullo  seriores  venire,  lentiores  transire  videntur, 
crustis  parvis  rotundisque. 

Crustarum  formatio,  supra  memoratarum,  in  primis  (in) 
ea  exsudationis  forma,  cui  nomen  „Plaques  dures44  datum  est, 
invenitur,  (in)  altera  forma:  „PIaques  rdticuldes44  exsudatum 
prius  emollescit,  parenchymate  non  dissoluto,  unde  aspectus 
ille  reticulatus,  (in)  tertia:  „Plaques  molles44  celera  exsudati 
dissolutio,  ita  ut  substantia  minuta  videatur. 

Qua  cum  glandularum  mutatione  plerumque  vasorum  in 
Ileo  hyperaemia  coniuncta  est.  Invenimus  praecipue  vasa 
mesenterii  venosa  sanguine  turgentia,  eodemque  modo  mucosam 
villos  que  turgescentes. 

Colon,  meteorismo  quodam  inflatum,  variam  gyrorum 
multitudinem  praebet;  iis  locis,  quibus  laxissimum  alligatum 
est,  mutatus  (est)  Coli  situs,  dum  aut  in  profundo  Hypogas- 
trio, aut  ante  ventriculum  positum,  aut  interdum  in  pelvim 
relapsum  esse  potest. 

Memoria  dignum  est,  ipsum  eodem  modo  crassiores  habere 
parietes,  quo  magis  Meteorismo  inflatum  est. 

Iu  glandulis  Meseraicis  similes  mutationes,  quam  quarum 
in  Peyerianis  tractandis  mentio  est  facta,  quibus  mutationibus 
eae  glandulae  maxime  Afficiuntur,  quae  prope  portam  Bauhi- 
nianam,  iacent;  glandulae,  initio  lividae,  varicosis  vasis  turgentes 
mox  in  massam  opacam,  solutam  convertuntur,  in  qua  haud 
rara  magna  sanguinis  extravasata  reperiuntur. 

Tertium  hoc  stadium  per  duodecim  vel  quattuordecim 
dies  manere  solet,  quo  tempore  locis,  ubi  crustae  reiectae 
sunt,  mucosae  diminuta  substantia  remanet,  cui  nomen  ulceris 
intestini  typhosi  datum  est,  cuius  ulceris  forma,  magnitudo, 
situs  plane  Typhosae  infiltrationi,  qualis  ante  erat,  respondet. 
Forma  est  elliptica,  rotunda  aut  irregularis,  sinuata,  ambitus 
a gruti  magnitudine  ad  thalerum,  longiore  diametro  ulceris 
cum  axe  longitudinali  intestinali  congruente;  nunquam  ulceris 
forma  cinguli  visa  est. 

Ulcera  quoque  inveniuntur,  quorum  diametros  longitudi- 
nalis in  transversa  intestinali  iacet,  quae  in  primis  intestinum 
perforare,  Yierordt  est  auctor,  quum  iure,  transversali  intesti- 
nali destructione  praecipue  ulceris  ad  peritonaeum  extensionem 
iuvari  dicit;  ulceris  basis  magis  vel  minus  rubra,  saepius 
striata,  glabra  aut  paullum  tuberosa,  serius  pallescere  colo- 
remque subflavum  assumere  coepit. 

Ulceris  margo  acre  mucosae  margine,  lineae  latitudinem 
raro  excedente  , libero , subcavato,  ulceris  planitiei  non  assi- 
dente, in  aqua  fluctuante  , livido  , serius  ravo  vel  nigro  for- 
matur. Crustas,  interdum  villosas  hirsutasque  pro  glandularum 
vertice  prominentes  nonnulli  materiam  (esse)  faecalem  inspissa- 
tam, immerito  praedicaverunt. 

Stadii  quarti  denique,  reparationis,  nullum  certum  tempus 
constat,  tum  priore  sanatione,  tum  ulceratione  per  plura  heb- 
domata  permanente,  quin  ulcus  etiam  dyscraticum  constitui, 
ipsumque  postea  intestinum  perforare  potest. 

Crustis  deiectis,  emolliendi  tempore  finito,  substantiae 
diminutio,  iam  supra  memorata,  apparet,  initio  accurate  termi- 

nata,  ita  ut  in  basi  fibrae  transversae  tunicae  muscularis  visui 
pateant,  quae  diminutio  postea  partibus  circumdantibus  magis 
magisque  se  contrahentibus,  maiore  ex  parte  aufertur,  quibus 
factis,  reparatio  ita  videri  solet,  ut  mucosae  margines  colorem 
sumant  rutilum  aut  cineraceum  et  sanguinis  iniectio,  ulceris 
margine  ubique  contracto,  prope  locum  prioris  ulcerationis  ordi- 
atur, dum  mucosa  hoc  ipso  loco  tenuis,  perlucida,  glabra, 
plicis  villisque  egens  remanet. 

Stratura  gelatinosa,  massam  continens  cicatricosam,  for- 
matur simillima  saepe  serius  mucosae  ipsa,  sed  quae  ab  ea 
discerni  possit. 

Magna  exsudati  positi  pars  resorbitur  praesertim,  quae 
in  superiore  Ileo  erat  posita  et  illa , multis  novis  vasis  in 
intestino  factis. 

Ileum,  quum  adspiciamus  adducta  luce,  magnum  vasorum 
tenerorum  numerum  ostendit. 

Postea,  gelatinosa  illa  massa  ablata,  visus  glandulae  vietus 
et  norma  solidior,  dum  mucosa  circumiecta  novorum  vasorum 
iniectione  rubescit. 

Intestini  adspectus  striati,  serosae  haud  magna  iniectio. 
Quo  reparationis  actu  interdum  perforatio  ingruit,  si  turbulen- 
tiorem aut  parum  efficacem  reparatio  se  habet,  quum  aut 
muscularis  ulceratione  obeat  secundaria,  peritoniti  perforativa 
cum  celera  morte  sequente,  (quae  perforatio  rarissimo  ad- 
haesionibus novis  protegitur)  aut  simplex  adynamica  maceratio 
cum  magno  virium  collapsu  se  ostendat. 

Commemoranda  quoque  est  illa  opinio  a Chomel  et 
Schoenlein  proposita,  ulceris  intestinalis  Typhosi  cicatricem 
granulatione  fieri  posse. 

Glandularum  Meseraicarum  simillimae  mutationes,  quae, 
quum  non  solum  coeco  proximae,  sed  etiam  remotiores  glan- 
dulae (morbo)  afficiantur:  processum  Typhosum,  atque,  quae 
morbus  gignit,  usque  ad  mesenterii  glandulas  lymphaticas 
produci,  satis  demonstrant  (Oppolzer.) 

Exsudatum  in  iis  positum  semper  fere  resorbitur , glan- 
dulae sensim  laxiores,  molliores,  planiores  factae  colorem  ser- 
vant canum. 

Suppuratio  interdum  conspicua  nihil  aliud  est,  ac  massa 
illa  in  molecula  dilapsa , quae  tamen  tum  glandulam  in  ab- 
scessum vertere  atque  dirumpere  potest. 

Vulgo  glandulam  in  massam  caseosam  , calci  similem, 
conversam  videmus. 

Mutationes  organorum  abdominis  contemplandae  adhuc  eae  : 

I.  Lienis , quod  in  omnibus  aegrotis  morbi  initio  ad 
duplicem,  quin  quadruplicem  amplificatur  ambitum , margine 
magis  rotundato,  capsula  extensa,  stricta. 

Lienis  parenchyma  marcidum  , pulticulae  simile,  colore 
inter  nigrum  rubruraque  medio  , interdum  fere  diffluens,  ita 
ut  sua  sponte  dirumpi  possit;  mutationum  summa  inter  diem 
morbi  quartum-decimum  et  vicesimum-primum,  quibus  finitis, 
lien  sensim  reparatur  et  ita  quidem  (reparatur),  ut  postea 
atrophicum  videri  possit. 

Exsudationes  interdum  fibrinosae,  cuneiformes  in  liene 
inveniuntur  magnitudine  fabae,  colore  flavo  (Oppolzer,  Roki- 
tansky,  Vierordt)  quas  basim  semper  ad  peripheriam  lienis 
applicare  Oppolzer  memoriae  tradidit. 

Huncce  lienis  turgorem  a turgore , Intermittente  febri 
effecto,  ita  discerni,  ut  ille  colorem  habeat  fere  nigrum  atque 
adeo  , ut  in  pulticulam  spissam  possis  (idem)  convertere, 
emollescat,  hic  fuscum  habeat  colorem  atque  solidum  quen- 
dam  statum,  Traube  est  auctor. 

II.  Hepar  raro  turgens , laxum , pallidum , sanguine 
egens,  cultore  incisum  siccam  apparans  planitiem,  interdum 
summa  mollitie  est  praeditum. 

III.  Bilis  in  ductibus;  hepatico  et  choledocho  ac  in 
vesica  fellea  reperta  liquida , larga , colore  flavo  vel  viride 
est , dum  aucta  est  aquae  copia , adeps  tum  auctum , tum 
diminutum,  Natrum  Choloideum  diminutum. 


18 


IV.  Ventriculi  mutationes  minoris  momenti  , interdum 
plane  nullae,  putore  saepe  cadaveroso  solo  productae,  mucosa 
interdum  pallida,  aut  rubra,  cineracea,  flava.  Ventriculi  ve- 
nae varicosae  apparent,  in  sacco  coeco  stasim  saepe  inveni- 
mus venosam , mucosam  rubram , mollem  et  quae  facile  di- 
rumpi possit.  Ulcerationes  in  ventriculi  mucosa  rarissimae, 
multae  autem  catarrhales  hyperaemiae  reperiuntur,  fundus 
saepe  maceratus,  quae  maceratio  ad  oesophagum  usque  pro- 
gredi potest.  In  faucibus,  tonsillis,  Epiglottide,  Larynge  ex- 
sudatum quoddam  diphteriticum , aut  erosiones  certe  atque 
ulcerationes  conspicuae  fieri  solent. 

V.  Glandulae  pancreaticae  nullae  graviores  mutationes. 

VI.  In  renibus,  aut  nonnulli  circumscripti,  interstitiales 
foci  inflammatorii  , qui  in  pus  dilabi  possunt,  aut  Hyperae- 
raia,  fibrinaeque  coagulationes,  quales  morbi  Brightiani  pri- 
mordiis videri  solent,  quae,  si  inveniuntur,  facile  Albuminu- 
riam  efficiunt  atque  quibus  extremitatum  Oedema,  Hydro- 
thorax,  Oedema  pulmonum  et  glottidis  produci  potest. 

Memoriae  dignae  porro  sunt  systematis  respiratorii  mu- 
tationes posteriore  morbi  stadio , quae  adeo  graves  interdum 
se  gerunt , ut  prae  intestinalibus  symptomatibus  animadver- 
tantur. 

Mucosa  bronchialis  colore  nigricante  vel  fusco  tincta 
est  atque  eo  magis  (tincta),  quo  profundius  in  parvos  Bron- 
chiorum ramos  mutationes  descendant,  simul  pituita  permulta, 
tenax,  gelatinosa,  conglomerata,  aut  fluida  sordida , spumans, 
sanguinolenta  (quem  rerum  statum  Oedema  pulmonum  apel- 
laverunt)  invenitur. 

Posteriore  inferiore  pulmonum  parte  Hyperaemia , quae 
inferiorum  partium  condensationem  maiusque  pondus  efficit 
(quem  statum  Splenisationem  Typhosam  apellaverunt.) 

Pulmones  gangraenosae  non  saepe  repertae,  in  Pleuris 
saepius  exsudatum  diffluens  plerumque  rubrum,  raro  purulen- 


19 


tum  , in  peritonaeo  contra  ac  pericardio  rarissimum  exsuda- 
tura diffusum. 

Fluida,  omne  fere  posteriore  autopsia  in  omnibus  cavis 
serosis  reperta,  priore  (autopsia)  non  adesse  videntur , ita  ut 
putori  cadaveroso  tribuenda  videantur. 

Substantia  cordis  , saepenumero  nullo  modo  a norma 
diversa,  interdum  colore  sordido,  flavo  vel  pallido  (distincta), 
saepe  mollis,  laxa  et  quae  digiti  impressione  perforari  potest; 
serosa  vehemente  modo  sanguinis  dissolutione  sanguine  re- 
pertur  plena,  parietes  interdiu  extensae,  tenues. 

Cerebri,  medullaeque  spinalis,  et  meningum  praeter  hy- 
peraemiam  quandam  levem,  spissitas  quaedam  satis  notabilis 
ac  tenacitas ; nonnulli  tamen,  (Oppolzer  etc.)  cerebrum  mol- 
lius fieri,  obtinent. 

Nervorum  vaginae  magis  vel  minus  sanguine  repletae, 
sordidae,  cerasinae,  quin  interdum  fere  nigrae;  nervorum 
pulpa  mollior  aut  firmior  est  norma. 

Semper  fere  pondus  cerebri,  sive  durioris,  sive  norma 
mollioris,,  auctum  videtur. 

Memoriae  dignae  sunt  mutationes  pori  acustici  interioris, 
a Pappenheim  celebratae,  quae  auris  tarditatem,  saepissime 
in  Typho  notatam  efficere  dicuntur. 

Reiecta  dura-matre  ossis  petrosi  superficies  per  partes 
llivida  praesertim,  ubi  os  est  dissectum  , perspicua  est. 

Membrana  tympani  sine  splendore  ; nec  quoque  perlu- 
cida , magis  vel  minus  rubra  ct  inspissata  videtur , dum 
rubor  maiorem  etiam  pori  acustici  exterioris  partem  amplec- 
tans,  inter  vasa  sanguine  repleta,  interdum  parvas  ecchymo- 
sese  facit  conspicuas. 

Cavitatis  tympani  parietes  tenace  pituita  sunt  repletae, 
nec  minus  cellulae,  et  quae  post  cavitatem,  et  in  tuba  Eu- 
stachiana  sunt  positae.  Labyrinthi  mutationes  haud  perspi- 
cuae , nisi  huc  nonnullae  ecchymoses  in  tunica  canaliculos 
ac  helicem  obtegente  , sint  sumendae,  catarrhus  fortassis  mu- 


eosae  auriculi  interioris,  qui  autem , conditionibus  iuvant-ibus 
in  inflammationem  , suppurationem  , destructionem  (auriculi) 
transire  potest. 

Tumorum  parotidum  causa  stasis  inflammatoria  atque 
in  ipsa  glandula  exsudatio  esse  videtur,  qua  re  textus  glan- 
dulae, amissa  forma  lobulari,  erubescit  ac  fluido  albescente, 
cui  corpuscula  insunt  purulentia  , quando  ad  suppurationem 
redigatur  glandula,  perfunditur. 

Interea  glandulae  interiores  ductus  rubri,  magna  ex  parte 
liquoris  sanguinei  pleni,  interdum  etiam  praeclusi.  Plerum- 
que, suppuratione  procedente , abscessus  inveniuntur  plures 
parotidis,  postea  in  unum  convenientes,  quo  constituto,  in 
glandulae  ductu  multum  invenimus  pus,  mucosam,  quae  ori- 
ficium circumdat,  rubram,  turgescentem. 

Venarum  parotidi  propinquarum  inflammatio , venarum 
cerebralium  saepe  obliteratio,  unde  recessus  sanguinis  e cere- 
bro impeditus,  qui  sanguinis  in  interius  cranium  extravasa- 
tum  proferre  potest. 

Integumentorum  cutaneorum  apud  homines  morbi  aerae 
prostratis  , magnus  rigor,  color  subflavus;  permultae  in  dorso 
petechiae , mortis  maculae  , apellatae,  apud  homines  seriore 
morbi  tempore  defunctos , sanguinis  celerrimus  putor , magna 
macies  ac  collapsus. 

Reliquum  est,  dicere  aliquid  de  faeciuin,  urinae  compo- 
sitione, cuius,  quia  accuratius  requirenda  videtur,  in  con- 
scribendis symptomatibus  mentionem  faciam. 

Invaginationes  interdum  et  in  ieiuno  ileoque  et  in 
colo  post  autopsiam  factam  inveniri,  notum  est. 

Non  mirandum  mehercle,  a multis  iam  interrogatum  esse : 
num  ex  mutationibus  in  mortuorum  corporibus  repertis,  ad 
typhosorum  stadiorum  tempus  concludere  liceat,  nec  ad  tempus 
solum,  sed  ad  successionem,  decursum,  epidemiae  omnino  genium. 

Qua  in  re,  quamquam  animadversiones  summopere  lau- 
dandae notae  sunt  virorum  Vierordt  et  Engel,  quorum  primus 

statu-eiusdem  temporis-lienis  sanguinis,  glandularum  meserai- 
carum  spectando,  utrum  stadio  incrementi,  an  decrementi  sit 
morbus,  discerni  posse,  dixit,  quum  infiltrationis  ac  crustarum 
formandarum  stadio  sanguis  maxime  egeat  fibrina,  simul  lien 
sit  maximum,  mollissimum,  summus  glandularum  Meseraicarum 
turgor,  secundus:  epedemiae  acme  mutationes  mucosae  in- 
testinalis semper  fere  in  infiltrationis  et  incrustationis,  quum 
propius  iam  ad  finem  vergat  illa,  in  ulcerationis  stadio  reperiri, 
dicat,  hodierno  tamen  Medicinae  statu  nihil  digni  dandum 
videtur.  Celebrandi  nihilosecius  hi  viri,  qui  rerum  tam  gra- 
vium difficiliumque  explicationem,  operis  difficultate  minime 
repulsi,  theoriis  acutissimis  proponendis,  dare  sunt  ausi ! 

Anatomiae  pathologicae  illam  adnectam  commentationem 
a Dr.  Coeh  Schmieder1)  scriptam  (contemplandam),  qua  sec- 
tiones sexaginta-tres  hominum,  Typho  vita  privatorum,  inter 
annos  MDCCCL  et  MDCCCLV  in  instituto  clinico  Lipsiensi 
rectore  Wunderlich  factae  sunt  et  ita  factae,  ut  semper  fere  intra 
vigenti-octopost  mortem  horas,  nunquam  ultra  horam  trigesimam 
[quartam  autopsia  ordiatur,  qua — ut  dixi — sectiones  illas  sexaginta 
tres,  quoad  intestinum,  glandulas  meseraicas,  splen  comparat. 

Longitudo  partis  intestini,  Typhosis  mutationibus  nota- 
bilis, summopere  variabat  et  ita  variabat,  ut  inter  quinqua- 
ginta septem  Typhos  affectus  a valvula  ileocoecali  ad  Ileum 
adscenderet  spatio  maiore  3'  sedecies,  1 — 3'  vicesies  et  quater, 
minore  1'  decies  et  septies,  maiore  6'  semel  modo,  dum  per 
totum  Ileum  glandulae  Peyerianae  ac  plurimi  Solitarii  folliculi 
partim  exsudato  infiltrati,  partim  incrustati,  aut  in  ulcera  con- 
versi inveniebantur.  Commutatus  in  intestino  tenui  appare- 
bat: textus  submucosus  totus  a libero  valvulae  Bauhinianae 
margine  ad  plures  sursum  digitos  (vicesies  et  quater) ; mutatae 
semper  glandulae  Peyerianae  ac  solitariae. 

Submucosi  textus — Ilei  finibus— infiltratio  notabatur  diffusa, 
saepius  a valvulae  margine  incipiens,  valvulae  planitim  magis 

l)  Archiv  fur  physiologische  Heilkunde.  Heft  4.  S.  523  etc, 

vel  minus  obducens,  inde  1 — 6"  sursum  propagata,  quae  i 
ultra  septimum  hebdoma  nondum,  summa  hebdomate  secundo 
et  tertio  est  inventa. 

Glandulae  Peyerianae  ac  Solitariae  in  omnibus  sexaginta 
tribus  Typhis  semper  fere  morbo  erant  affectae  atque  bis  modo 
plexus  unus,  et  ille  omnium  infimus,  affectus  est  visus. 

Glandulae  Lieberkuehnianae  — contra — rarae  Typho  vehe- 
menter affectae  videntur,  acsem  el  modo  plurimae  tumescentes 
inveniebantur. 

Coli  Typhosa  infiltratio  inter  sexaginto-tres  Typhos  nota- 
batur decies  et  novies  et  hebdomate  quidem: 

II.  bis  inter  14  Typhos. 

III.  sexies  „ 23  „ 

IV.  quater  „ 15  „ 

V.  septies  „ 11  „ 

Quae  res  anomala  (sc.  infiltratio)  inCoecum  aut  primos 
IV — VIII  Coli-adscendentis  digitos  saepius,  ad  rectum  usque! 
ter,  in  Colon  transversum  semel  transiit. 

Parvae  mucosae  intestinalis  hyperaemiae  saepissimae  j 
reperiebantur,  aut  mucosa  diffuso  sanguine  repleta,  aut  singu-j 
las  glandulae  infiltrationes  obtegente,  aut  circum  singulas  infil- 
trationes,  crustas,  ulcera. 

Interdum  parvae  intestinales  haemorrhagiae,  ecchymoses,; 
in  glandulae  parenchymate  aut  textu  submucoso  parvae  sugil-s 
lationes,  crustae  sanguinis  plenae,  rariores  Ilei  hyperaemiae) 
diffusae,  quae  quinquies  (quum  die  11,  14,  28,  33,  24; 
aegrotus  obierit)  a Schmieder  sunt  notatae. 

Sanguis  liber  in  tractum  intestinalem  diffusus  quinquies.! 
Perforationes  Ilei  quinque,  infimi  Ilei  tres.  Coli  duae,  per- 
foratio intestino  tenui  imminens  bis,  quibus  omnibus  thesem 
illam : ulceris  Typhosi  perforantis  intestinalis  sedem  esse  intra 
plexum.  Peyerianum  et  6 — 12"  sursum  (supra  valvulam 
Bauhini)  demonstrari,  videmus. 

1)  In  quo  saepenumcro  Trichocephalum  invenimus  Disparem. 

Glandulae  Meseraicae,  dum  saepius  quoad  numerum  et 
extensionem  eodem  modo  Typho  sunt  affectae,  quo  intestinales, 
saepe  tamen  modo  valde  diverso  in  morbum  apparent  invo- 
lutae, sic  ut  a glandularum  Meseraicarum  ad  intestinalium 
statum  ac  vice  versa,  stricta  via  concludere  non  liceat. 

Semper  fere  glandulae  Meseraicae  infimi  Ilei'  intumes- 
cunt, tum  adnexo  intestino  proximae,  quum  remotiores,  quae 
certo  ordine  dispositae,  duas,  plures  tumorum  series  praebere 
possunt. 

Glandularum  ambitus  tumescentium  plerumque  est  fabae, 
magis  vel  minus  magnae,  amygdali,  nucis  avellanae,  interdum 
etiam  nucis  iuglandis,  aut  hippocastani.  Qui  ambitus  quarto 
fimito  morbi  heb domate,  iam  satis  diminui  solet. 

Lienis  ambitus  (in)  duplum  triplum  reperitur  auctus  et 
ita  quidem  auctus,  ut  maximus  sit  tertio  hebdomate,  qui 
(ambitus)  eo  maior,  quo  affectus  intestinalis  maior,  interdun 
ipro  rata  parte  valde  adhuc  auctos  videtur,  dum  glandula  ipsa 
iam  in  ulcerationis  est  stadio. 

Maximum  lien  Typhosum  se  in  aegroto,  die  morbi  vice- 
simo sexto  mortuo,  invenisse  et  illum  cerasorum  nigrorum  colore, 
parenchymate  valde  succulento  et  laxo , capsula  rugata, 
Schmieder  tradit. 

Lienis  color  semper  fere  austerus,  consistentia  varia  *). 

Lienis  Infarcta  bis  animadversa,  quorum  alterum  flavum 
nucis  iuglandis  magnitudine,  lienis  longitudine  6",  latitudine  4"; 
alterum  avellanae,  „ „ „ 4",  „ 3'\ 

Lienis  Infiltrata  bis  notata,  quorum  unum  in  aegroto 

qui,  per  Decubitum,  Pyaemia  affectus,  die  morbi  sexagesimo 
sexto  mortem  obiit. 

1)  Dunkelviolett , dunk elkir  s chb raun , braunroth,  dunkelviolettbraun, 
sckmutzig-kirschfarben,  schwarzroth  (Schmiederi) 

Fest,  derb,  miirb,  morsch,  schlaff,  leicht  zerreissbar,  breiig  weich, 
matsch.  (Schmieder*) 

Symptomata. 

DECURSUS.  EXITUS. 

In  morbi  praemordiis  fere  semper  adest  stadium  pro- 
dromorum , diutius  vel  brevius , quod  initium  morbi  ipsius 
sequitur , plerumque  frigore  , statim  aegrotos  prosternente, 
significatum.  Vulgo  per  primum  hebdoma  symptomata  febrilia 
prominentia  videmus,  per  secundum,  perdurante  febri,  vehe- 
mentem abdominis  affectum  et  magnum  nervorum  consensum, 
quae  omnia  symptomata,  tum  eadem  vehementia  manentia, 
tum  paullum  recedentia  per  totum  illud  hebdoma , partira 
etiam  per  tertium  sunt  perspicua,  usque  ad  quarti  hebdoma- 
tis  initium,  ubi  convalescentia  exspectari  potest. 

Haec  normalis  decursus  imago  tam  saepe,  rebus  aliis 
intervenientibus,  mutatur,  ut  multas  conditiones  a norma  re- 
cedentes postea  singulas  commemorandas  censeam. 

Videmus  prodromiali  stadio  symptomata  (ea): 

Capitis  dolorem  magis  vel  minus  vehementem , quiete 
nocturna  pleraque  sublata , motum  febrilem,  frequentem  pul- 
sum, ciborum-appetentiam  diminutam,  sitim  magnam,  defae- 
cationem irregularem ; aegrotorum , repletum  ipsis  esse  ven- 
triculum , dicentium  nuchae  ac  lumborum  extremitatumque 
dolorum  audimus  querelas;  sanguis  apud  multos  pro  naribus 
apparet  profluens  , mulierum  ante  tempus  consuetum  menses 
et  illi  norma  profusiores.  (Hasse  et  Wunderlich) 

Omnino  aegrotorum  animus  depressus,  visus  tristis,  mo- 
lestiae, fastidium,  vomitus. 

Genio  epidemico  regnante,  magnus  hominum  numerus 
incertis  hisce  valetudinis  (bonae)  turbationibus  afficitur,  qua- 
rum causa  fortassis  sanguinis  communis  mutatio  erit,  quae 

quidem  abortu  exstingui  potest,  contra  in  singulis  tam  occulta 
sunt  Typhosa  symptomata , ut  repentina  morte  homines , qui 
paullo  ante  labores  graves  suscipere  sunt  ausi1),  saepenumero 
obire  videamus. 

Nunc  ad  aperti  morbi  imaginem  describendam  transeam 
quam,  modum,  in  stadia  Typhi  discernendi,  iam  prius  adopta- 
tum, secutus,  ita  demonstrabo,  ut  symptomatum  quoque  sta- 
dia proferam  quattuor  : 

I*  (Stadium)  irritationis  gastricae  spatio  trium  vel  quat- 
tuor dierum. 

II.  (Stadium)  emptionis  in  intestino  trium  dierum,  quod 
utrumque  primam  morbi  periodum  comprehendit. 

III.  Stadium  producti  Typhosi  positi  et  ulcerationis, 
seu  nervosum,  propter  symptomata  nervosa  tunc  praevalentia 
sic  apellatum,  duplex  VII  dierum  spatium  complectens. 

IV.  Stadium  reparationis , incertum  dierum  numerum 
continens,  a die  vicesimo  secundo  plerumque  incipiens,  quod 
a multis  in  Crisium  ac  convalescentiae  stadium  est  divisum. 
A.  Stadium  primum  seu  irritationis: 

Lingua  magis  vel  minus  albo  stratu  obducta , saepe 
apice  margineque  rubra,  gustus  alienatus,  plerumque  pituitosus 
aut  amarus , in  faucibus  pituita  ac  sputa  tenacia  glutinosa; 
ciborum  appetentia  deficit,  satietas  saepe  ac  vomitus  materiae 
pituitosae,  acidae,  aut  biliosae,  abdomen  satis  extensum,  molle 
tamen,  nondum  doloribus  regionis  Ileocaecalis  affectum,  postea 
dolores  regionis  epigastricae  obtusi,  terebrantes , quos  gangli- 
orum dolores  interpretavit  Schoenlein,  quos  epigastricae  regi- 
onis horizontali  compressione  augemus. 

Defaecatio  primis  morbi  diebus  retenta  (quae  retentio 

1)  Ein  nicht  selten  z-u  beobachtendes  Verhalten  ist  es  , dass  beim 
Typhus,  auch  nachdem  die  Krankheit  offenbar  schon  bedeutende 
Fortschritte  gemacht  hat,  zuweilen  noch  einige  Zeit  lang  nicht 
imbetrachtliche  Anstrengungen  ansgehalten  werden  konnen  etc» 
(Wunderlich.) 

per  totum  morbum  manere  potest).  Sordes  raro  fluidae  do- 
loresque colicae  Typhi  apertum  initium  pauilulo  antecedunt, 
diarrhoea  saepius  sub  primi  hebdomatis  finem  invenitur. 

Aegrotorum  simul  magna  defatigato,  artium  lythargyreum 
quoddam  pondus , capitis  vertigo  , sic  ut  aegroti , ubi  sunt 
erecti,  omnia  se  circum  ipsos  torsa  adspicere,  dicant ; inces- 
sus — ut  ebrii  — titubans  , quibus  accedit  dolor  occipitis 
satis  vehemens , gravis,  obstupefaciens , tempora  saepe,  quin 
totum  cranium  occupans , qui  exacerbationibus  fit  gravior, 
aegroti  lacies  est  somnolenti,  bulbus  (oculi)  vasis  repletus, 
maior  lucis,  sonorum  sensibilitas,  aurium-sonitus,  somnus  in- 
quietus. 

Vehementem  frigorem-quassantem1)  morbum  introducen- 
tem, mox  calor  continuus  sequitur,  quod  utrumque  (in)  pri- 
mis morbi  diebus  repeti  solet,  simul  magna  sitis,  cutis  arida, 
sicca , faciei  modo  ac  pectoris  sudores.  Urina  rubra , qualis 
icterica,  colore  cerevisiae  similis,  reactione  valde  acida. 

Pulsus  frequens,  sed  mollis  (90 — 100  impulsus  faciens). 

Febris  aut  vespero  solo  notabilis,  aut  bis  per  diem  (ante 
et  post  meridiem)  exacerbans. 

Epistaxis  hoc  tempore  consueta  parva,  nec  dolorem  ca- 
pitis diminuens  , interdum  autem  gravis  et  quae  vix  opprimi 
possit. 

B.  Stadium  secundum,  eruptionis. 

Aegroti  abdomen  saepenumero  nunc  iam  perspicue  in- 
flatur regione  Ileocoecali  et  vario  modo  dolens  videtur , ita 
ut  dolor  interdum  forte  compressione  , interdum  , quum  vix 
(abdomen)  attegimus , appareat , eoque  maior , quo  intestini 
maior  typhosa  infiltratio,  quo  maior  glandularum  Meseraica- 
jrum  affectus,  quo  magis  intestini  aegrota  pars  apposito  ma- 
nui ad  abdomen  pateat , quo  magis  intactum  aegroti  senso- 
rium commune.  Animadvertendum  est,  dolorem  non  solum 


%)  Horripilationem  s,  Schiittelfrost, 

regione  Ileocoecali  sed  Umbilicali , Hypogastrica , Inguinali, 
sinistra  posse  percipi,  mutato  intestinorum  situi. 

In  pectore  aegroti,  nunc  tussientis,  satis  dilatati  rhonchi 
sicci  ethumidi  audiuntur,  sono  percussionis  non  mutato,  dum 
pleni  sunt  bronchi  secreti  fluidi. 

Quarto  die  interdum  symptomata  videmus  irritati  cerebri 
tanta , quae  in  Scarlatinae , Morbillorum  , Variolae  eruptione 
apparere  solent;  aegroti  facies  valde  rubescens,  turgens,  ocu- 
lis fulgentibus , capite  ardente , summis  doloribus  ‘)  affecto, 
deliriis  interdum  furibundis,  febri  non  iam  tempore  matutino 
remittente. 

Inter  diem  septimum  et  octavum  interdum,  dum  epista- 
xis saepe  videtur , urinae  nubeculae  aut  sedimenta,  lateribus 
in  pulverem  contritis  similia,  omnia  denique  symptomata  in 
peius  vergentia. 

Pulsus  saepe  iam  nunc  dicrotus,  magnus,  magna  inter 
ictuum  numerum  differentia,”  dum  prostratus  est  aegrotus  in 
lectu  atque  ubi  se  erexit.  (Naumann.) 

Prima  morbi  periodo  tali  modo  finita,  (orditur) : 

C.  Stadium  tertium  nervosum. 

Abdominis  Tympanites  , iam  prius  minore  gradu  nota- 
bilis, nunc  summa  et  illa  (quidem)  interdiu  tanta,  qua,  dia- 
phragmate in  cavum  pectorale  represso,  respiratio  fiat  anxia 
et  brevissima. 

Borborygmi  in  ventro  auditi,  manuque  in  regionem  Hy- 
pogastricam impressa  aucti , quibus  „Rumoris  Ileocoecalis^ 
nomen  est  datum,  qui  rumor  gasorum  ac  liquoris  in  intestino 
commixtione  productus  — quamvis  nonnulli  negent  — inter 
certissima  Typhi  signa  pathognomonica  est  sumendus. 

Meteorismum  illum  percussione  demonstratum  — sym- 
ptoma — contentorum  intestinalium  celeriter  disiectorum  et 

1)  Dolorem  capitis,  saepe  tantum,  quem,  relictis  aliis  symptomatibus 
interdum  Encephalitidis  signum  aestimemus , saepe  minore  gradu 
iamdiu  Typhum  antecedere,  tradidit  Wunderlich. 

cum  processu  Typhoso  ipso  ideo  necessario  coniunctum,  Can- 
statt  praedicavit 

Ciborum  appetentia  fere  nulla,  aut  ad  res,  quibus  cibis 
alias  non  uti  solemus  versa  , sitis  vehemens,  fere  insatiabilis. 
Defaecationes  illae  fluidae,  frequentes,  praegnantes  — ut  ita 
dicam  — a die  septimo  vel  octavo,  nisi  iam  prius  et  morbi 
ipso  initio  sunt  notatae  , inveniuntur  , quibus  „Sordibus  Ty- 
phosis“  nomen  est  inditum  et  quas  6 — 10,  quin  24  etiam 
(Louis)  per  24  horas  videmus. 

Materiam4ofaecatam,  initio  excrementis  mixtam  mox,  quum 
per  nonnullum  tempus  in  vaso  manserit , in  duas  partes : 
graviorem , vasis  fundum  obtegentem  (ex)  parvis , sordidis, 
subflavis  friabilibus  panniculis  vel  flocculis  compositam , — 
leviorem,  aequabilem,  flavam,  fluidam,  superiorem  vasis  locum 
obtinentem  dissidentem  videmus. 

Sedimentum , residuis l)  massae  typhosae  (partibus)  ex- 
pulsae mucosaeque  contritae  formatum,  microscopio  apposito 
perspectum,  compositum  videtur:  (ex)  globulis  kuris,  sangui- 
nis, epithelii  bracteati,  aut  cellularum  primariarum,  profun- 
dius iacentium,  pannis,  multis  singularibus,  inprimis  systemati 
rhomboidali  attribuendis,  crystallis,  partim  areiformibus,  cu- 
boideis partim , cellulis  intestini  epithelialibus  maioribus  vel 
minoribus,  rotundis  aut  angulatis  , tum  una  cum  massa  mo- 
leculari (in)  aqua  suspensis , tum  ad  agmina  rotunda  aut 
irregularia  conglomeratis,  quae  agmina  granula  illa  alba,  in 
faecibus  tam  saepe  reperta,  formare  videntur.  Multa  praeterea 
faecibus  insunt  calcis  carbonicae  corpora,  octavi  arabici  (co ) 
^orma  (dumb-bells),  fungi  praeterea  ac  Helminthes  interdum; 
Oxyuris,  Ascaris. 

Faecibus  saepe  massa  fere  nigra , sanguine  admixto, 
eiicitur#  Odor  et  faecium  et  spiritus  interdum  foetidissimus. 

Diarrhoeam  non  solum  morbi  initio  sed  posteris  etiam 
stadiis  plane  abesse  posse,  satis  constat,  quod,  si  flt,  non 
t)  Vide  Funcke  Atlas  fur  physiologisclie  Chemie.  Tab.  VII.  Fig.  6. 

inter  bona  sumendum  omina  censet  Jenner,  dicens,  se  sae- 
pius tum  seriorem  intestini  perforationem  vidisse. 

Talis  obstipatio  facile,  remedio  laxante  dando,  in  diar- 
rhoeam obstinatam,  vehementem  mutatur. 

Defaecatio  omnino  hoc  stadio  haud  voluntaria,  et  eadem 
minctio.  Invenimus  interdiu  mingendi  oblivionem,  vel  pare- 
sin quandam  vesicae,  quum  aegroti  aut  non  mingant,  quam- 
vis vesica  globiformis  supra  symphysin  saepe  ad  umbilicum 
usque  sit  extensa  , aut  urina  guttis  defluat,  vesica  non  plane 
exhausta , interdum  autem  aegroti  , etsi  semper  prementes, 
urinam  eiicere  non  possint. 

Specillo  in  vesicam  introducto,  saepe  multum  exhauri- 
tur urinae,  quae  omnes  res  medicum,  ne  unquam  vesicam 
perquirere  obliviscatur,  admonere  debent. 

Stagnante  urina,  exitus  saepe  lethalis,  dum  mucosa  vesicae 
fit  sedes  stasis  typhosae  ac  destructionis  , aut  sanguis , urea 
resorpta,  venenatur.  Tum  mucosae  vesicalis  in  cadaveribus 
color  austerus,  purpureus,  mollities  magna,  interdum  perforatio. 

Magni  praeterea  interesse  inter  aegrotorum  faecium  re- 
tinendarum facultatem,  quum  alii  mox  faeces  in  lectum  abire 
sinerent , alii , et  ii  sopore  etiam  profundo  prostrati , semper 
matulam  poscerent,  Wunderlich  animadvertit. 

Haemorrhagiae  illae  intestinales,  in  Typho  haud  rarae, 
quae,  quum  minus  sanguinis  faecibus  est  admixtum,  rutilum 
imodo  faecium  efficiunt  colorem , interdum  tamen  (ex)  puri 
sanguinis  massis  compositae  esse  possunt , semper  vasorum 
intestinalium  ruptionem  sequi  solent,  quae  porro,  priusquam 
sanguis  ex  ano  effluat , viribus  celeriter  cadentibus,  vultus 
pallore  ac  collapsu  indicari  possunt.  Tum  haud  rarae  subi- 
tae animae  defectiones , et  ipsa  mors , aut  vires  certe  (hae- 
morrhagiis)  adeo  debilitatae,  ut  morbi  affectus  locales  secun- 
darios superare  non  possint. 

Lingua,  antea  glabra,  nunc,  vietis  papillis,  sicca,  quasi 
vernice  obducta , tandem  carnis , fumo  siccati , visum  offert, 


30 


nec  non  in  ea  Aphthae  reperiuntur.  Quae  linguae  labiorum- 
que exsiccatio  respiratione  per  apertum  os  augetur. 

Secretum  tenax  mucosae  faucium  ac  oris  apparet  sordi- 
dum, fuscum  („fuiigo4<)  linguae,  dentibus,  gingivae  adnixuim 
quod,  in  crustis  fuscis  exsiccatum,  nares  interdum  obtegit. 

Pituita  tenax,  glutinosa,  in  bronchis  collecta,  non  facile 
exscreatur,  quum  eam  eiicere  aegrotus,  partim  viribus  defici- 
entibus, partim  apathia  quadam  sensibili  ac  motoria  (praeditus) 
non  conetur,  ita  ut  rhonchi  per  totum  pectus  dilatati,  et  ste- 
thoscopio  in  thorace  posito,  et  iam  ad  distantiam  audiantur, 
pituitae  vibrationes  thoracis  palpatione  praegnantes  sentiantur. 

Pituitae  habitus,  si  quam  aegrotus  exscreare  potest,  tena- 
cissimus, glutinosus,  in  filis  contextus,  ita  ut  praesens  Catarr- 
hus  videatur  bronchialis. 

Quo  deficiente,  tussis  parva,  sputa  rara,  nulli  rhonchi. 

Saepenumero  maior  bronchorum  sanguinis  serique  reple- 
tio, inspirationum  numerus  ad  25 — 32  auctus,  quae  res  aegro- 
tum valde  vexare  solet.  Pulmonum  baseos  percussio  non  so- 
nora, respirationis  sonus  brevis,  acutus,  interdum  sublatus 
atque — post — una  cum  rhonchis  humidis  multis  rediens,  visus. 

Mucosae  oris  ac  genitalium  notabilis  interdum  livor. 

Symptomata  huius  stadii  febrilia  adenamica  inprimis,  vel 
torpida. 

Pulsus  perpetuo  frequens,  diebus  octavo  et  nono  plerum- 
que frequentissimus  (impulsuum  100,  120,  plurium  etiam) 
aut  fortis  per  totum  secundum  hebdoma,  aut  parvus,  debilis, 
filiformis,  durus  et  quem  facile  comprimere  possis,  eventu  malo 
imminente,  minimus,  interponens,  frequentissimus. 

Plerumque  tunc  pulsus  matutini  et  vespertini  eadem  fre- 
quentia, quem  statum  „febrim  continuam^  veteres  apellave- 
runt  medici  (P.  Frank,  alii.),  sub  finem  periodi  Typhosae 
(pulsus)  interdum  retardatus  (impulsuum  35 — 36)  auctore 
Canstatt,  Chomel. 

Cutis  sicca,  membranae  pergamenae  similis,  cuius  calor 


31 


omnino  auctus  (est),  sed  non  aequaliter  dispersus,  quum  extre- 
mitates saepe  algidae  , truncus  sit  fervidus  (calor  mordax). 
Sudores  interdum  vehementes,  celeriter  abeuntes. 

Symptomata  nervosa  hoc  stadio  valde  aucta,  unde  sta- 
dio „typhoso“  nomen  est  datum. 

Somnus  inquietissimus , deliria  furibunda  aut  musitantia, 
quae,  aliorum  opinione:  sanguinis  Typhosa  decompositione 
in  cerebrum  influente  veneni  modo,  aliorum:  irritatione  ner- 
vorum intestinalium  ad  cerebrum  transcedente  (Siebert)  ef- 
fecta dicuntur.  Sensorium  commune  occupatum,  perturbatum, 
aegrotorum  habitus , aut  medium  inter  somnum  et  vigilias 
tenens  (locum),  aut  summa  inquietas  (Febris  nervosa  versa- 
tilis et  stupida). 

Musculorum  vigor  adeo  nunc  minutus,  ut  aegrotus  (in) 
dorso  sine  motu  proiiceat,  plane  corporis  oneri  cedens  et> 
quum  vires  se  ipsum  sustentandi  perdiderit,  ad  inferiorem 
lectus  partem  decidat.  Qui  motorii-apparatus  collapsus  facie 
quoque  apparet , cui  singularis  apathiae  stuporisque  inest 
vultus.  Oculi  sine  splendore , incerti , semi-fracti , artuum 
tremor.  Lingua  tremens  ab  aegrotis  prolata  non  facile  reduci 
potest,  saepenumero  etiam  provectam  reducere  obliviscuntur 
|(aegroti).  Iam  non  potum  appetit  aegrotus , nec  pituitam  in 
faucibus  — ut  supra  iam  dictum  — collectam,  exscreatur. 

Deglutitio  saepe  impedita,  musculorum  oesophageorum 
diminuta  mobilitate,  quibus  factis,  aegrotus  interdum  non-nisi 
mora  interposita-potare  potest  atque  potandi  motu  valde  de- 
fatigatur. Paralysi  oesophageorum  musculorum  facta,  potus 
claro  defluit  fragore. 

Idearum  recipiendarum  facultas  diminuta. 

Prioris  aurium-sonitus  loco  nunc  tarditas  et  surditas 
etiam  notabilis. 

Oculi  antea  photopliobi  ac  omnia,  quasi  nebulis  obtecta 
adspi  cientes,  nunc  lucem  vix  sentire  videntur. 

Aegrotus  semi-somniens , statu  obstupefacto,  apathico 

prostratus,  sui  ipsius  vix  conscius,  quum  concutetur  atque: 
quomodo  se  habeat,  interrogetur:  „bene  de  ipso  agi44  respon- 
dere solet  ac  statim  in  stuporem  recidit44  (Oppolzer.)  Stu- 
porem tertii  stadii  initio  interdum  adhuc  parvis  intervallis 
cedentem,  nunc  Coma  solet  sequi  profunda.  Vespero  et  nocte 
deliria  vehementissima  tandem  perstantia.  Vox  incerta  et  quae 
propter  impeditum  linguae  motum,  ideis  deficientibus,  vix  intel- 
ligi  possit. 

Qua  systematis  spinalis  narcosi  motus  efficiuntur  trementes, 
non  voluntarii:  Carphologia  vel  Crocidismus,  Subsultus  ten- 
dinum , motus  convulsivi , spasmodici ; musculorum  zygoma- 
ticorum labialium,  maxillarium,  palpebralium,  contractiones 
continuae,  contractiones  interdum  extremitatum,  musculorum  colli? 
pharyngis,  quin  doni  etiam  Tetanici. 

His  duobus  statibus,  satis  contrariis,  nervosae  versatilis 
et  stupidae  febris  nomen  est  inditum.  *) 

Cutis  sedes  Exanthematis  singularis,  cui  „Typhosae  ro- 
se olae44  nomen  est  datum,  fieri  solet.  Componitur  exanthema 
ex  maculis  rosaceis,  lentiformibus,  haud  supra  epidermidem 
sublevatis,  quae  compressione  exstinguuntur,  tamen,  illa  cessante, 
regrediuntur  magis  vel  minus  propinquae,  macularum  diame- 
tro 1 — 2"',  quae,  varie  perennes,  post  septimum  morbi  diem 
apparere  solent.  Plerumque  abdomen,  interdum  pectus,  raro 
crura,  brachia  et  antibrachia  exanthematis  sedes,  eo  apertioris, 
quo  magis  alba  epidermis. 

Quod  exanthema  non  omnibus,  antea  memoratis  locis 
simul  apparet  et,  quum  exempli  gratia  — inter  2 — 3 dies 
nonnullas  in  abdomine  maculas  rosaceas  viderimus,  magnus 
earum  repentinus  numerus  (in)  pectore,  regione  epigastrica, 

1)  Quorum  primus  habitum  apathicum  omni  vigore  carentem , alter 
habitum  illum  exaltationis,  virium  collapsum  obtegentis,  complectitur 
atque  quorum  primus  fortassis  constitutioni  phlegmaticae  et  narcosi 
cerebrali  praevalenti,  alter  motui  febrili  et  cerebelli  medullaeque 
affectui  (maiori)  prominenti  tribuendus  est.  (P.  Frank.) 


interdum  etiam  auribus,  brachiis,  dorso,  vultu  est  perspicuus 
neque  quoque  per  certum  tempus,  sed  post  tertium  diem  tum 
abiens,  partim  per  12 — 15  dies  permanens  (quod  si  fit,  eruptio 
secundaria  forsitan  est  facta.) 

Quod  tamen  exanthema  tummaxime,  sudoribus  multis 
praesentibus,  magnum,  magnum  quoque  calore  aestivo,  inter- 
diu,  et  hiberno  praesertim  tempore,  plane  deficit.  Bis  a 
„Speyer“  Roseolae  loco  maculae,  caeruleae  quasPelioma  Thypho- 
sum  apellavit,  notatae  sunt,  quae  pleraeque  rotundae  et  ovales, 
singulae,  haud  certis  terminis,  peripheriam  versus  pallidiores, 
impresso  digito  cedentes  quidem,  sed  ubi  sublatus  est  ille, 
(iterum)  statim  prodeuntes,  volam  antibrachii,  pectus,  crura 
interiora  principio  obtinentes,  morbi  acme  totum  fere  corpus 
obtegerant  et  post  octavum  diem  sine  desquamatione  erant 
exstincti. 

Cuius  exanthematis  causa  sanguinis  valde  provecta  forsitan 
dyscrasia;  quod  (exanthema)  facile  in  extravasatum  ipsum,  scilicet 
petechias,  transire  potest. 

Sudamina  quoque,  roseolam  illam  interdum  comitantia, 
interdum  autem  sine  ea  reperta  magno  cutis  calore,  colliques- 
centibus sudoribus,  per  totum  abdomen  dispersa,  aut  manubrii 
sterni  regione  perspiciuntur,  vesiculae  scilicet  vix  acus  capitis 
ambitu,  colore  perlucido,  liquorem  continentes  aquosum,  quibus : 
Crystallinae  Miliariae44  nomen  est  datum;  saepe  celeriter 
sublatae,  aut,  vesiculis  amplificatis,  colore  lacteo  distinctae, 
quae  Sudamina  tertio  morbi  hebdomate  videri,  hieme  plane 
abesse  solent.  *) 

Cutis  in  Typho  omnino  magna  emoriendi  inclinatio,  et 
Gangraena  iis  locis,  in  quibus  impressionibus,  remediis  vesi- 

1)  A.  qua  Sudaminorum  verorum  eruptione  aliud  vesicularum  genus, 
pessimum  scilicet  putoris  procedentis  signum,  cuius  „Sudaminorum- 
mortisuest  nomen,  quo  epidermis  in  vesiculas  ciceris  dimidii  magni- 
tudine gasis  que  repletas  tollitur,  discernendum  censuit  Canstatt. 

cantibus  est  praeparata,  aut  sua  sponte,  nullis  apertis  causis, 
apparere  potest. 

Saepenumero  ossis  Coccygis,  trochanterum,  scapulae,  calcis 
integumenta  cutanea  sedes  fiunt  Erythematis  cuiusdam,  quo 
facto,  cutis  excoriationem,  tum  crustam  cineream,  fere  nigram 
videmus  loca , in  quibus  vesicatoria  priora  erant  posita,  obte- 
gentem; cutem  magno  circuitu  destructam. 

Lienis  hac  periodo  summus  ambitus  ac  turgor. 

Cutis  frigidior  et  — calore  mordace  sublato  — leni 
saepius  obtecta  sudore  fine  huius  periodi  interdum. 

Symptomata  nervosa  contra  minus  mutata,  quum  audi- 
tus melior  et  dolores  capitis  minores  visi,  statim  parvis  com- 
motionibus  in  priorem  statum  revertantur  et  quamvis  „sub- 
sultus  tendinum^  et  deliria  cessent , lenis  somnus  nondum 
sit  regressus,  quin  multorum  aegrotorum  sopor  ad  tertii  heb- 
domatis  finem  remaneat  neque  minus  extremitatum  dolores, 
inprimis  surarum.  Symptomata  respiratoria,  minore  excepta 
tussi,  eadem,  quae  hebdomate  secundo. 

Tum,  vicesimo  et  primo  finito  die,  incipit : 

D.  Stadium  quartum,  reparationis. 

Quod  , mutationibus  intestinalibus  finitis,  et  „Dyscrasia  j 
Typhosa  exstincta^  — ut  illo  utar  Canstattiano  — valetudinem  j 
antecedit.  Urinam,  usque  adeo  acidissimam,  die  vicesimo  neutrali, 
vicesimo-primo  alcalina  fungi  reactione,  cuius  causa  sit  Am- 
monium  Carbonicum,  odore  iam  perspicuum,  ac  illam,  subnubilam  i 
factam,  pigmentum  paullatim  perdere,  Schonlein  est  auctor. 

Defaecationes  nunc  rarae,  sordibus  formatis,  quas  inter- 
dum clysmatibus  incitare,  oportet , abdomen  collapsum  , nulla  f 
extraordinaria  sitis. 

Cutis  nunc  maior  plerumque  turgor,  mollities  atque  una 
cum  corporis  aequaliore  temperatura  copiosa  nunc  sudoris 
secretio,  et  si  exanthemata  adfuerant,  desquamatio. 

Lingua  purior,  quamvis  diu  adhuc  pallida  et  glabra, 
integumento  fuliginoso  in  pannis  deiecto ; fauces  sensim  humi- 

diores,  epistaxis  interdum  critica  — si  licet  venia 
verbo! 

Mucosae  bronchialis  epithelium  ipsum  quodammodo  so- 
lutum et  repulsum  videtur,  perdita  sputorum  tenacitate,  quum 
sputa  pituitae  bronchiali  similiores  parvo  labore  matutinis  ho- 
ris exscreentur,  tussis  interdum  die  vicesimo-secundo  cessatio 
absoluta. 

Simul  motus  diminuti  febriles , pulsus  minus  frequens, 
fortior1)  non  ita  durus,  qualis  ante  erat. 

Systematis  quoque  nervosi  in  melius  conversa  sympto- 
mata, vultus  librior,  soporis  loco  somnus  quietus,  quo  con- 
firmatus aegrotus , bene  se  habens , atque  plane  sui  compos 
expergiscitur.  Deliria  fere  nulla , inquietas  in  dies  minuta ; 
faciliores  motus , dum  aegrotus  faeces  sponte  retinere  potest 
atque  proximis  et  familiaribus  studiosus , magnae  conscius 
debilitatis,  morbi  finiti  fere  immemor,  tamquam  redivivus  vi- 
detur. Quod  quartum  stadium  paullatim  serius  vel  ocius 
secundum  residua  Typhosa,  praesertim  intestinalia,  ad  valetu- 
dinem transit,  soli  neuralgici  affectus  interdum  per  nonnullum 
tempus  notati. 

Per  aliquod  tempus  saepe  adhuc  calor  magnus,  pulsus 
acceleratus,  diarrhoea  sine  ullo  peccato  diaetetico  rediens ; 
saepe,  ceteris  normalibus,  etiam  diu  copiosi  nocturni  sudores, 
qui  post  decimum  vel  decimum  quartum  diem  sponte  auferun- 
tur. Vulnerum  vesicatoriorum  ac  decubitus  cicatrices  inter- 
dum diu  moratae. 

Recidiva  pleraque,  diaetetica  sequentia  peccata,  (inveniun- 
tur.) Quantopere  epulae  convalescentem  excitent,  eo  apparet, 
quod  post  eas  saepe  pulsatio  inspiciatur  arteriarum  tempora- 
lium, quae  post  vicesimum  et  quartum  (morbi)  diem  sudore 
levi  finiri  solet. 

1)  Frequentior  paullulum  etiam  hominum  anaemicorum  pulsus  (Oppol- 
zer,  Hasse,  Rokitansky.) 

Recidiva  imminentia  pleraque:  frigore  quassante,  horrore, 
interdum  vomitu  indicari  solent. 

Urina  pallida,  clara,  anaemicae  urinae  similis,  nec  illa 
multa  firma  elementa  in  primis  Nitrogenii  continens,  raro 
adhuc  rutila,  reactione  alcalina. 

Cutis  desquamatio  consueta  in  volis  manuum,  plantis 
pedum , colli  et  faciei  integumentis  j unguibus  crinibusque 
saepe  perditis  atque  deiectis,  quae  omnia  eo  magis  sunt  no- 
tanda, quo  maior  Sudaminorum  eruptio  antecessit. 

Qua  periodo  edendi  cupiditas,  et  illa  vehementissima, 
„quam  coercere  interdum,  ac  semper  fere,  debemus,  ne  aegro- 
tus nimis  edendo  morbi  statum  in  peius  vertat. 

Lenta  saepe  et  lassa  notabilis  massae  organicae,  virium, 
valetudinis  reparatio ; cuius  rei  hae  fere  causae  videntur  : 

I.  Lentae  ulcerum  intestinalium  cicatrices. 

II.  Status  glandularum  meseraicarum , gangliorumque 
abdominalium  remanens  atrophicus. 

Cicatrices  ulcerum  saepe  per  menses  retardantur , quam 
ob  rem  aegrotum,  quamvis  convalescentem  visum,  medicum  e 
conspectu  amittere , non  licet , quum  negligentia,  peccato  di- 
aetetico , curatione  perversa  serior  adhuc  exitus  lethalis  et 
ille  intestini  perforatione  afferri  possit,  quae  perforatio  diu, 
post  processum  localem  finitum , Typho  ipso  iamdudum  fini- 
to, in  ulcere  remanente  lento,  repentina  peritonitide  perfora- 
tiva  cum  celera  morte  ingruere  potest. 

Qua  in  re  notanda,  auctore  Schoenlein,  ea  fere  (signa) : 

1.  Diarrhoea,  quum  post  sedatam  defaecationem  dysen- 

tericam, iterum  fit  perspicua,  regione  Ileocoecali  denuo  dolo- 
ribus affecta,  certum  cicatricum  ulcerum  nondum  ad  integrum 
reductarum  est  signum.  j 

2.  Quo  intensior  ipse  (erat)  morbus,  quo  apertiora  sym- 
ptomata intestinalia , eo  lentior  stadio  convalescentiae  resti-  : 
tutio  ad  integrum,  eo  accuratior  aegroti  curatio  et  diaetetica 
et  therapeutica  necessaria. 


37 


3.  Sanitas  nondum  integra,  dum  singula  nervosi  syste- 
matis turbati  symptomata  animadvertuntur : ut  caput  occupa- 
tum, in  motibus  vertigo,  aurium-sonitus. 

4.  Quo  maior  vespertina  atque  parvis  causis  producta 
pulsus  frequentia,  quo  diuturnior  macies  viriumque  collapsus, 
magna  edendi  cupiditate  , eo  minor  totius  intestini  reparatio. 

Statu  atrophico  quoque  glandularum  Meseraicarum  et 
| plexus  solaris  convalescentiam  retardari,  iam  satis  constat. 

Videmus  aegrotum  interdum  , adversus  omnem  medicae 
artis  curationem  non  recreari , cuius  causa  partim  intestini 
mucosa  omnis  villis  privata , partim  status  ille  glandularum 
Meseraicarum  vietarum  plexusque  solaris  (vieti)  — supra  de- 
monstratus, quem  natura  functiones  impeditae  sequuntur. 

Aegroti  debilitati,  emaciati  hoc  tempore  summopere  est, 
ut  caveat , ne  peccata  diaetetica,  perfrictiones , affectus  psy- 
chici detrimento  ei  sint. 

Raro  remanere  solent  aurium- tarditas  vel  surditas , pi- 
tuita in  tympani  cavitate  conglomerata,  sicca  concrementa  in 
[meatu  auditorio  externo ; forsitan  etiam  observatur,  quod  Cle- 
mens observasse  (se)  scripsit,  spermatorrhoea. 

Nonnulla  nunc  — tanquara  in  parentesi  - — de  infantium 
Typho  dicenda  videntur. 

Typhus  infantium  inter  tertium  et  duodecimum  aetatis 
&nnum  breviorem  solet  offerre  decursum  et^  morbo  tantum 
vehementissimo , cuius  causae  fortassis  sint:  peccata  diaete- 
itica,  perfrictiones  etc.,  diutius  protrahitur. 

Memoriae  dignus  ille  clamor  tristis,  quem  infantes  per 
somnum  exterriti  tollere  solent , pathognomonicum  haud  par- 
vum Typhi  signum,  atque  immerito  saepe  Hydrocephalo  tri- 
butus, qui  aegrotorum  curationem  curantibus  facit  molestissi- 
mam. Inquietas  , calor , collapsus  saepe  maximus , sensorii- 
communis  semper  summa  perturbatio : dentium  trismus , con- 
vulsiones , risus  Sardonicus , neque  minor  tura  respirationum 
turbatio. 

Notandae  sunt  conditiones  nonnullae  a norma  disceden- 
tes, interdum  in  Typho  perspicuae. 

Typhi  decursus  interdiu  acceleratus,  quum  eruptio  iam 
post  secundum  morbi  diem  stadium  nervosum  die  sexto  aut 
septimo  intrare  possit,  interdum  retardatus,  qui  a veteribus 
„Febris  Typhosa  lenta“  (P.  Frank)  est  apellatus,  cui  forsitan 
adponenda  illa  „Febris  typhosa,' “ mucosa  quae  nihil  aliud,  ac 
Typhus  Abdominalis  retardatus , copiosissima  pituitae  secre- 
tione notabilis  videtur  esse. 

Raro  tandem  Typhus  abortu  obit  atque  tum  septimo 
morbi  die  videtur  finitus. 

Notandae  hic  quoque  illae  Typhi  formae  afebriles,  qui- 
busdam regnantibus  epidemiis,  haud  rarae,  quae,  sicut  (in) 
Cholerae  epidemiis  Cholerine , magnam  populi  partem  ingruit 
et  post  unius  aut  trium  heb  domatum  spatium , parvis  vel 
nullis  symptomatibus  febrilibus  , tum  obstipatione  tum  diar- 
rhoea, aliis  Typhosis  minoris  momenti  signis  praesentibus, 
paullatim,  copiosis  sudoribus,  placido  somno,  urina  sedimenta 
in  matulae  fundo  deponente,  solvitur , qui  tamen  „Status 
Typhosus£‘ interdum,  tamquam  prodromorum  stadium,  Typhum 
verum  antecedere  potest. 

Typhi  ipsi  rari,  omni  decursu  latente,  nullo  prodromorum 
stadio  parva  cxsudatione  notantur. 

Commemorandae  praeterea  haemorrhagiae , quae  inter- 
dum hebdomate  iam  primo,  vulgo  secundo  ingruere  solent,  in 
quarum  numerum  praeter  epistaxidem  atque  haemorrhagiam 
intestinalem  iam  ante  memoratam,  haemorrhagiam  adhuc  ex 
auribus  atque  coniunctiva  raram,  sanguinolentam  corii  infil- 
trationem,  Petechiarum  aut  magnarum  Ecchymosium  planarum 
causam,  sumem  — mala  scilicet  signa! 

Vehemente  reparatione,  facile  fit  perforatio  Ilei  inferioris, 
quae,  ab  ulceris  Typhosi  basi  emollita  atque  in  crustam  con- 
versa profecta,  inprimis  parvajbasis  loco  in  profundum  procedit, 
parva  peritonaei  apertura,  milia  vel  gruto  non  saepe  maiore. 

Vulgo  Ilei  infernoris  perforatio,  rarius  superioris  aut 
inferioris  Coli;  perforati  ulceris  margines  semper  fere  colla- 
bentes*  peritonaei  parva  apertura  cavum  abdominis  versus 
spectans,  unius  aut  quattuor  linearum  diametro. 

Per  quam  parvam  perforationem  contentorum  intestina- 
lium pars  erorans , celerem  peritonitidem  profert.  Tum  ab- 
domen celeriter  summopere  efflatum,  tamquam  globosum,  re- 
gionis Ileocoecalis  sonus  percussione  obtusus  repertus ; ae- 
groti repentinum  vehementissimum  dolorem  regione  plerum- 
que Inguinali  dextra  queruntur  et  illum  interdum  adeo,  ut 
abdomen  vix  attingi  possit;  simul  frigora  constantia,  nausea, 
ructum,  singultum  vomitum,  constantem  mingendi  cupiditatem 
invenimus. 

Tum,  corde,  pulmonibus,  iecore  tympanico  abdomine  re- 
pressis, magna  dyspnoe,  collapsus  celer,  facies  Hippocratica 
quae  omnia  (signa)  , extremitatibus  algidis,  pulso  parvo  fili- 
formi, celera  mors  sequi  solet. 

Exsudatum  (in)  cadaveribus  repertum  plerumque  copio- 
sum quidem , sed  minus  plasticum,  molle  et  fluidum,  liqui- 
dum. Etsi  exsudato  gyrus  intestinalis  perforatus  alio , aut 
mesenterii,  aut  abdominis  loco  interno  oblinatur — unde  diu- 
tius res  protrahuntur  , tamen  nunquam  perforationis  sanatio, 
sed  exitus  semper  lethalis  est  visus  (Schoenlein,  Rokitansky). 
Pleraque  perforatio  seriore  morbi  tempore,  tertio  aut  quarto 
bebdomate,  saepe  quum  iamdiu  morbus  est  finitus.1) 

Perforationis  causae : intestinum  nimis  meteorismo  ex- 
pansum, rusticae  in  palpando  abdomine  manipulationes , drastica 
remedia  saepe  contra  obstipationem  reparationis  tempore  data 

Interdum  Typhosi  ulceris  in  lentum  ulcus  dyscraticum, 
atque  ideo  Typhi  in  Phthisim-meseraicam  aut  Enteromalaciam 
degeneratio  , quae  , corpore  infirmo  , faecibus  aquosis,  pulsu 
frequentissimo,  sopore  profundo,  celeram  mortem  adducere  solet. 

Quando  Coli  mucosa  sedes  (est)  singularis  processus, 
1)  Semel  ultra  diem  octogesimum  eam  vidit  Schoenlein. 

hyperaemia  fit  Coli:  exsudato  parvo,  Colum  ipsum  asperum, 
infiltrationes  oedematosae,  respiratio  brevis,  pulsus  parvus, 
mors  ipsa  saepe  sequens , etsi  interdum  convalescentia  lenta 
possit  sequi. 

Hominum  Anaemieorum  Typhus  a norma  discedere  so- 
let, magna  tum  pulsus  frequentia,  pulsus  aut  plenus  ac  fere 
dicrotus , aut  parvus , systema  nervosum  valde  irritatum, 
magnus  (virium)  collapsus  — retardata  sanatio. 

Decubitus  creber  et  ille  molestissimus  plerumque  iis 
partibus,  quae  compressione  oneris  corporis  sunt  expositae: 
regione  igitur  Sacro-Lumbali , Trochanteribus,  Calcibus,  Spina 
scapulae. 

Invenitur  praeterea  locis , qui  prioribus  sinapismis  et 
vesicatoriis  sunt  corrosi,  quibus  sanguis  aut  sub  epidermidem 
in  rete  Malpighium,  aut  in  cutaneum  et  subcutaneum  cellu- 
larem textum  diffusus  est,  unde  (in)  partibus  profundioribus 
stasis  (iam  propter  Typhosi  sanguinis  ad  putorem  vergentis 
statum) ; atque  (invenitur)  epidermidis  locis  faecibus  atque 
urina  maceratis , dum  illa , infiltratione  conspissata,  perdita 
soliditate,  facile  dirumpitur,  phlyctenutas  profert  etc. 

Cuius  Paradrymatis  hi  gradus  divergentes : 

I.  Epidermis  sensibilis  et  calida. 

II.  Erosiones  superficiales. 

III.  Vesiculae,  quas  secuta  ulcerosa  planities. 

IV.  Totum  corium  in  crustam  gangraenosam , quae  de- 
cidens cicatricem  profundam,  cutis  necrosim , ductus  fistulosos 
proferre  potest,  conversum. 

Quo  decubitu  maiore  omnia  symptomata  et  febrilia  et 
nervosa  aucta  (inprimis  virium  collapsus,  insomnolentia)  quin 
exitus  etiam  lethalis  interdum  productus. 

Describendo  digna  ac  Typho  propria  secundaria  vide- 
mus ,,deposita“ , quorum  praecipua:  Hepatisatio  pulmonum 
lobularis,  formationes  furunculosae , Parotites.  Videmus  enim 
interdiu  tertio  finito  hebdomate  repentinum  frigus , calore 

magno  sequente,  linguam  siccam,  deliria.  Diversissima  organa 
talis  affectus  inflammatorii  sedes  esse  videntur,  pyaemici  si- 
milis et  sanguinis  purulentam  quandam  diathesim  satis  de- 
monstrantis. 

Quorum  plerosque  in  pulmonibus  invenimus,  ubi  nomen 
iis  „hepatisationis  lobularis“  est  datum,  nostris  temporibus 
tam  crebros,  qui  vix  inter  exceptiones  sint  sumendi. 

Symptomata  bronchialia  leviora  omnem  fere  Typhum  co- 
mitari videntur,  interdum  tamen  Typhosa  stasis  in  profundius 
pulmonum  parenchyma  progressa,  splenisationem  et  hepatisatio- 
nem  pulmonum  (plerumque  posteriorum)  proferre  potest,  quae 
complicatio  eo  magis  perniciosa,  quo  occultior  propter  sensuum 
communem  torporem,  symptomatis  paucis  vel  nullis,  ita  ut 
sine  auscultatione  (adhibenda)  vix  cognosci  possit ; respiratio 
accelerata,  anxia,  saepe  autem  nulla  aegroti  dyspnoe,  nulli 
dolores,  tussis  ipsa  saepe  parva,  dum  aegrotus  nihil  vel  parum 
pituitae  tenacis  sanguine  cerasinae  (tinctae)  excreat.  Accu- 
rata perquisitione  sonum  percussionis  pulmonum  posteriorum 
inferiorum  invenimus  paullum  obtusiorem  et  praeter  rhonchos 
per  totum  pectus  dilatatos  saepe  bronchophoniam  ac  respira- 
tionem bronchialem. 

Aliud,  pessimum  Typhosum  „ depositum44  accessorium  in 
Laryngis  mucosa  invenitur,  (in)  quo  stasis  Typhosa  parietem 
posteriorem  laryngis  ac  margines  epiglottidis  occupare  solet 
! et  sub  symptomatibus  Laryngitis-Crouposae,  Oedematis  Glottidis, 
|aut  Phthisis  Laryngeae,  cartilaginum  necrosi  facta,  aegrotos 
morte  afficere  potest;  cui  Laryngitidi,  post  quartum  decimum 
aut  vicesimum  primum  Typhi  diem  apparenti  tussis  propria 
(est)  laryngea,  alia  Laryngitis-Crouposae  symptomata,  mors 
interdum  suffocatoria. 

Notatum  porro  accessorium  „ depositum  a in  pharyngis 
mucosa,  raro  solum;  saepius  priori  socium,  cuius  symptomata 
omnino  Anginae  gangraenosae. 

Quae  tres  morborum  formae  a veteribus  nominibus : 

Pneumotyphi  vel  Bronchotyphi,  Laryngotyphi,  Pharyngotyphi 
sunt  significatae. 

Rarum  simile  Typhosum  depositum  in  Genitalium  mulie- 
brium, inprimis  nympharum  et  labiorum  maiorum  mucosa 
reperitur,  quod,  dum  tumore  oedematoso  partium  propinquarum 
ulceratio  fit  perniciosissima,  saepius  destructionem  gangrae- 
nosam, amplo  circuitu  dilatatum,  profert. 

Furunculi  quoque,  etsi  rariores,  Typhum  sequuntur,  qui 
tum  modo  pauci  in  glutaeis  positi,  tum  multi  in  dorso,  nati- 
bus apparentes,  magna  suppuratione  aegrotum  conficere  possunt* 
Visa  sunt  interdum  etiam  tubera  magna,  dura,  Carbunculosa, 
puris  saniosi  plena,  nec  non  abscessus  diversis  corporis  partibus 
inter  tertium  et  quartum  hebdoma. 

Erysipelas  porro  interdum  Typhi  socia  plerumque  capitis 
et  faciei,  quae  per  totum  quoque  truncum  migrans,  cutem  facit 
rubram,  fervidam,  aegrotum  magno  afficit  dolore  et,  celeriter 
regressa,repentina  deliria,  cerebri  paralysim,  mortem  efficere  potest. 

Oedemata  etiam,  splen,  renes,  diversi  textus  cellularis 
subcutanei  et  intermuscularis  loci  purulenta  infiltratione  affecti, 
metaphlogosis  textus  cellularis  colli , gingivae  inflammatio 
animadvertuntur,  symptomatibus  semper  vehementibus. 

Quibusdam  Epidemiis  propria  Parotitis  maligna,  qua  cum 
symptomata  inflammatoria  exulcerantis  Pharyngis,  pulmonum, 
renum,  organorum  aliorum  abscessus  circumscripti,  qui  puris 
in  sanguinem  resorpti  suspicionem  producere  possunt,  sunt 
coniuncta. 

Parotites  illae,  pleraeque  bilaterales  nervoso  morbi  stadio, 
dum  aegroti,  surdi  facti,  vehementem  aurium-sonitum,  magnos 
dolores  queruntur,  sunt  notabiles. 

Sensibilem  ac  magnum  Parotidis  tumorem  videmus,  cute 
livida  obtectum,  symptomatibus  nervosis  semper  auctis. 

Parotitis,  aut  lenta  progressu,  aut  celera  relapsu,  dum, 
colore  rubro , tumore  sublatis,  sopor  et  paralysis  cerebralis 
apparere  potest,  aut-quod  iam  fluctuatione  sentiri  licet-paro- 

tidis  in  suppurationem  transgressus,  quae  suppuratio,  profusa 
facta,  formationes  vicinas  destruere  et,  carotidis  integumentis 
corrosis,  haemorrhagiae  lethalis  causa  fieri  potest.  Haud  alia 
abscessus  interioris  auriculi  symptomata,  qui  sive  in  pharyngem 
per  tubam  Eustachianam  progressus,  aut  cavum  cranii  versus 
procedens,  meningitim  lethalem  serius  vel  prius  producere  potest 
Omnino  inflammationes  videmus  secundarias  ad  ea  loca 
sese  convertere,  quorum  valetudo  infirma,  periculosasque  in 
primis  esse  illas  cavi  pleurarum  ac  pericardii,  quum  his  maxima 
insit  malorum  formandorum  residuorum  facultas. 

Nonnulla  nunc  dicam  de  corporis — in  Typho-tempera- 
tura.1)  Temperaturam  in  multis  morbis  metiendam  haud  mi- 
nimum signum  esse  diagnosticum,  jam  ducuerunt:  De  Haern 
Fourret,  Zimmermann,  Traube,  Baerensprung,  alii,  nuperrime 
in  commentatione,  disertissime  scripta,  T.  Thierfelder,  2)  quem 
secutus,  ea  fere  proferam: 

Temperaturam  in  Typho  videmus  tribus,  quinque  primis 
diebus  magis  magisque  auctam  („  in  crementum  primordiale*) 
tum  per  duo  plerumque  hebdomata  constantem  neque  unquam 
hoc  tempore  ad  normam  relapsam  („ stadium  acmes*),  quam- 
vis saepius  a secundo  aut  tertio  medio  hebdomate  paullulum 
moderata  reperiatur. 

Quae  Temperatura  aucta  a principio  et  plerumque  per 
totum  febris  spatium  typum  offert  quotidianum  remittentem, 

1)  Methodum  autem,  qua  mensiones  constituendae  sint  exponi  necesse 
est:  Thermometrum,  scala  Reaumuriana,  unus  gradus  rursus  in  5 
partes,  ita  ut  pars  decima  unius  gradus  facile  cognosci  possit. 
Attamen  vero,  quum  non  vitiis  careat,  thermometra  cum  aliis  arte 
regulatis  comparata,  tabulaeque  ex  eo  constructae  sunt,  quibus 
facillime  falsa  corrigi  possit:  nec  non  absoluti  temperaturae  modi 
definiendi;  semper  in  axilla  ponantur  thermometra  et,  ut  globus 
ubique  circumductus,  ad  pectus  apprimantur  etc. 

Nunquam  prius,  quam  minutis  15 — 20  praeteritis,  mensiones 
instituebantur.  (G.  Michael.) 

2)  Vierordt.  Archiv  fur  physiologische  Heilkunde  Pag.  173  etc. 

remissionibus  saepissimis  matutinis,  „ febris  continuae  conti- 
nentis typum,  interdum  modo  acmes  tempore,  aut  in  morbi 
complicationibus.4 

Temperatura acrnes  stadio  vulgaris  vespertina  32° — 33°  R., 
matutina  31° — 32, °5  R.,  summa  33° — 33, °5  R.  est  visa, 
quae,  dum  tempus  stadii  acmes  est  normale  in  mediam,  dum 
maius,  in  primam,  dum  minus  in  secundam  illius  stadii  partem 
incidere  solet. 

Pulsus  frequentia  illo  stadio  inter  92  et  120  (impulsus 
per  unam  minutam)  interdum  tamen  non  supra  84.  „ Stadio 

acmes4  plures  momentaneae  caloris  remissiones  diebus:  4,  5, 
6,  10,  12,  13,  14,  17,  21,  24,  28,  31. 

Paullatim  Temperatura  aucta  ad  normam  regreditur  per 
plures  dies,  quum  plerumque  principio  temperatura  sola  matu- 
tina valde  sit  diminuta  atque  postea  demum  vespertina  quoque 
perpetuo  diminuta  inveniatur. 

Temperaturae  „remissio  certa4  plerumque  die:  decimo 
et  septimo  rarior  diebus:  24.  21.  12.  13  rarissima  diebus: 
28  aut  35. 

Convalescentium  temperatura  , nisi  adsunt  complicationes 
morbi,  aut  normalis,  aut  paulluluui  etiam  infra  normam  relapsa. 
Catarrhus  bronchialis  vehemens,  Pneumonia  hypostatica,  aliorum 
processuum  inflammatoriorum  accessus,  stadio  acmes  tempe- 
raturam eximie  augentes,  eius  remissionem  certam  aut  retar- 
dant, aut  impediunt. 

Convalescentiae  tempore  turbationes  gastricae,  Catarrhus 
bronchialis,  irritationes  psychicae,  tum  diuturnam,  tum  momen- 
taneam temperaturae  incrementum,  quod  vespere  valde  saepe 
exacerbat,  provocant. 

Haemorrhagiae  narium,  intestini,  pulmonum  temperatu- 
ram paullulum  diminuunt. 

Exitu  lethali  propinquo  temperatura  duodecim  ante  mortem 
horis  ad  34°5  R.  augeri  potest. 

Symptomata  nervosa  graviora  secundo  medio  hebdomate 

pleraque  inveniuntur,  quum  iam  aucta  temperatura  paullulum 
relabi  incipiat  Temperaturae  remissione  certa  faciei  rubor 
febrilis  tollitur , simul  lienis  saepe  minutus  ambitus,  defae- 
cationes magis  faeculentae,  urina  copiosior  atque  clarior,  pulsus, 
etsi  quoad  frequentiam  minor,  tamen  per  nonnullos  adhuc 
dies  dicrotus  remanere  solet.  Sudoribus  fortibus  tum  solum 
temperaturae  incrementum  anormale  valde  diminuitur,  quum 
tempus  adest,  quo  iam  per  se  diminui  solet. 

Videmus,  „calorem  proprium44  in  Typho  magnum,  malum 
esse  signum,  contra  minorem,  bonum,  mali  porro  ominis» 
calorem  animalem  horis  matutinis  et  vespertinis  fere  aequalem, 
boni  contra,  quum  magna  differentia  sit  animadversa  inter  tempus 
remissionis  et  exacerbationis.  Semper  fere  equidem  aegroti, 
cuius  magnus  erat  calor  proprius  neque  inter  matutinum  ac 
vespertinum  (mediendum)  differentia,  morbum  vidi  in  peius 
veisum,  contra  aliorum,  quorum  minor  erat  ille  calor  ac  magna 
illa  differentia  supra  memorata , in  melius  (morbum  v ersum, 
valetudine  sequente.  Temperatura  physiologica  29°, 9 R.  vel 
29°, 5 R.  a Damrosch  constituta,  nunquam  equidem  vidi  calo- 
rem maiorem  33°, 3 R.,  minorem  29°, 8 R. 

Plerumque  calorem  matutinum  vidi  30°, 3 R.  — 31  °y\  R. 

„ vespertinum  31°,1  R.  — 32°,1  R. 

Grata  sane  totius  gradus  vel  maior  etiam  inter  calorem 
matutinum  et  vespertinum  differentia,  grata,  ut  exemplo  utar, 
matutinus  calor  30°,  1 R. 
vespertinus  „ 31°,1  R. 

Sanguinis  mutationibus  ante  iam  commemoratis,  ad  urinae 
commutationes  transeam. 

Urinae  mutationes,  nuperrime  in  lucem  protractae,  tantam 
dignitatem  sunt  nactae,  ut  inter  praecipua  Typhi  symptomata 
eas  numerare  haudquaquam  dubitem.  Videmus  enim,  iis  solis 
noscendis,  saepenumero  differentiam  pathognomonicam  inter 
Typhum  et  alios,  similia  alia  symptomata  praebentes  morbos, 
praeberi. 

Quarum  quaestionum  dignitate  commoti,  iam  multi  cognos- 
cendis urinae  Typhosae  commutationibus  se  dederunt:  Bequerel, 
Scherer,  Simon,  Rost,  Tomovitz,  Seitz,  Vogel,  Heller,  novis- 
simus J.  Moos  commentatione  illa  praeclara,  a facultate  medica 
Heidelbergensi  coronata,  qui  hancce  meam  dissertationem, 
libello  illo  libentissime  praebendo,  summopere  adiuvit 

Num  alcalina  urinae  reactio  malum,  acida  bonum  sit 
signum  prognosticum,  quod  a Schoenlein  affamatur,  a Tomovitz 
negatur,  equidem  nec  affirmem  nec  negem;  coloris  illius  sor- 
didi, fusci  sanguini  putrido  similis  causam,  tum  sanguinem 
esse  urinae  admixtum,  tum  singulares  partes  Extractorum, 
Typho  plerumque  auctorum,  Seitz  et  Tomovitz  obtinent. 

Sedimenta  subflava,  fusca,  rosacea,  interdum  in  urina 
reperta  — ex  Ammonio  ureoso  constant. 

Quod  ad  compositionem:  Salia  Ammoniacalia  in  urina 
Typhosa  invenimus  multa,  Acidum  laeticum  non  paucum,  ne- 
que minora  Extracta,  Ur  eam  auctam,  Natrum  chloratum 
diminutum,  Albumen  saepius  urinae  admixtum,  parum 
plerumque,  interdum  tamen  tantum,  quod  tertiam,  quin  dimi- 
diam totius  urinae  partem  expleat,  quod  Albumen,  ubi  spon- 
taneum, non  puri  ac  sanguini  socium,  secretum  renum  directum 
apparuerit,  certum  semper  morbi  in  peius,  ubi  tolli  coeperit,  in 
melius  versi  symptoma  esse,  recte  Tomovitz  praedicavit. 

Renum  hyperaemia,  secreti  Albuminis  causa,  quibusdam 
conditionibus  in  ipsum  exsudationis  statum  augeri  potest,  quo 
facto,  dum  coagula  fibrinosa  cylindrica  in  urina  reperiuntur, 
secernendae  urinae  oppressio  atque  uraemiae  symptomata, 
illam  sequentia,  reperiuntur. 

Nephritidis  huius  albuimnosae,  cuius  initium  in  die  morbi 
decimo  sexto  vel  decimo  septimo  ponendum  censuit  Freriehs, 
symptomata  saepenumero  plane  omitti  atque  symptomata  urae- 
mica, eam  sequentia,  typhoso  soli  sanguini  attribui  solere, 
non  dubitandum  (est.) 

Summam  urinae  inter  24  horas  messam,  multis  requi- 

sitionibus  comparatis,  Moos  [dedit  1450Cb.Cmi\,  in  quibus 
23 — 30,  358  Grm.  Ureae, 

12 — 15  Grm.  Natrii  chlorati. 

Videmus  nunc  Uream  primo , secundo,  tertio  incipiente 
hebdomate  valde  auctam,  sicut  pro  ratione  alimentorum  ad 
triplum  veniat,  neque  auctum  maiore  aquae  copia,  quum  in 
urina  aegroti,  aquae  2164Cb.Cim\  tenente,  tot  Ureae  inesset, 
quot  in  urina,  aquae  Cb.Cmr.  1200  (continente),  Salium  firmo- 
rum contra  diminutionem,  inprimis  : Salis  Culinaris. 

Quae  Urea  aucta,  Sal  culinare  diminutum  praesertim 
primo  morbi  hebdomate  notatur , dum  sub  finem  res  magis 
magisque  ad  normalem  statum  reduci  videntur,  nec  ad  nor- 
mam , sed  infra  illam  etiam  , fortassis , quia  his  temporibus 
alimenta  omnia  in  textuum , summopere  debilitatorum , repa- 
rationem convertuntur. 

Si  media  igitur  auctae  Ureae,  minuti  Natrii  Chlorati 
habere  volumus  ea  invenimus. 


Quantitatis  totius. 

Ponder.  specif. 

Ureae.  Salis  culinaris. 

Primo  hebdomate 

884Cb.Cmr. 

1,024 

36,9Grm.0,9Grm. 

Secundo  „ 

966  „ 

1,022 

33,2  ,,  1,1  ,, 

Tertio  „ 

989  „ 

1,020 

25,9  „ 3,4  ,, 

Quarto  „ 

1145  „ 

1,018 

22  ,,  10,7.  ,, 

Videmus  igitur  Ureae  copiam  primo  hebdomate  maxi- 
mum et  quasi  re  (vera)  decrescentem , tamen  pro  ratione 
alimentorum  receptorum  auctam  usque  ad  convalescentiae 
stadium.  Notandum  est,  frequentibus  diarrhoeis  praesentibus, 
interdum  paullulo  minorem  uream  in  urina  reperiri  et  deposi- 
tis secundariis  et,  afebrilibus,  et  non  pyaemicis  Ureae  copiam 
non  denuo  augeri. 

Magni  hoc  momenti,  quoad  Diagnosin,  vel  potius  Pro- 
gnosim,  quum  ureae  copia  celeriter  decrescens,  celerem  con- 
valescentiam indicet,  diu  remanens,  aut  etiam  crescens  malam 
faciat  Prognosim. 

Ureae  copia  contra  (in)  Catarrho  Intestinali  afebrili  inter 

24  horas  messa  ; minor  quidem  norma,  alimentis  autem  respon- 
dens, sub  morbi  finem  augetur;  (in)  febrili  Urea  pro  receptis 
alimentis  aucta  6 — 8 Gr.  videtur. 

Sal  Culinare  auctum  per  totum  morbi  tempus. 

Vidimus,  exempli  gratia,  in  Catarrho  intestinali : 

Quantitatis  totius.  Ponderis  specifici.  Ureae.  Salis  cularis. 

Primo  hebdomate  748Cb.Cmr.  1020  21,3Grm.  3,8Grm. 

Secundo  „ 1009  „ 1017  23,2  „ 6,2  „ 

Tertio  „ 1142  „ 1017  25,4  „ 12,4  „ 

Ita  ut  Urea  primo  hebdomate  minima,  et  idem  Sal  cu- 
linare atque  paullatim  aucta  videntur,  usque  ad  morbi  finem, 
quo  copiam  a norma  constitutam  fere  sunt  nacta. 

Typho  igitur  cum  Catarrho  Intestinali  per  seundum  et 
tertium  hebdoma  comparato  videmus : 

Urea  in  Typhi  primo  hebdomate  ad  triplex 
saepe  pro  alimentis  receptis  augetur. 

Urea  in  Catarrho  intestinali  pro  alimentorum 
ratione  nihilo  aut  2 — 3 Grm.  augetur,  sicut  diffe- 
rentia inter  Uream  Typhosam  et  C atarr halicam 
sit  15  Grm. 

Secundo  hebdomate  urea  Typhosa  pro  primo  (hebdomate) 
diminuta,  Catarrhalis  aucta,  ita  tamen,  ut  differentia  adhuc 
maneat : 10  Grm. 

Apud  Catarrhi  intestinalis  convalescentes  Uream  inveni- 
mus norma  plurem  , quia  nulli  fere  momenti  textuum  detri- 
mentum, tum  demum  alimentis  (recipiendis)  reparandum. 

Salis  culinaris  videmus  in  Catarrho  intestinali  primo 
hebdomate  quadruplicatam,  secundo  quinque — 
plicatam  fere  copiam  ac  in  Typho,  dum  sub  convalescen- 
tiam (in)  Catarrho  Typhoque  similis  ac  eadem  fere  copia. 

Videmus  igitur  Typhi  Diagnosim  differentialem  inter 
utrumque  hunc  morbum,  etsi  non  a principio  ipso  , tamen  a 
quarto  die  iam  urina  constitus  possi.  Quae  urea  aucta,  Sal 
culinare  minutum  , etsi  satis  Typhum  a Catarrho  intestinali 

discernat,  non  est  Typhi  solum  signum  pathognomonicum, 
quia  Uream  quoque  auctam  videmus  : 

I.  in  Rheumatismo  acuto  (exsudationis  6tadio) , 

ir.  „ Pneumonia  (hepatisationis  stadio), 

III.  „ Meningitibus  acutis, 

IV.  „ Apoplexia  cerebri. 

Sal  culinare  diminutum:  in  Pneumonia. 

Quibus  perspectis,  meliorem  dare  prognosim  uream  non 
adeo  auctam,  celeriter  decrescentem  , sal  culinare  non  tanto- 
pere diminutum,  peiorem  albumen  in  urina  repertum,  magnam 
ureae  copiam  posteriore  morbi  tempore,  sal  culinare  magno- 
pere diminutum,  videmus. 


Diagnosis. 

Etsi  difficile  non  sit , totam  aperti  Typhi  imaginem  cog- 
noscere, tamen  interdum  Typhi  inveniuntur,  quorum  difficilior 
est  diagnosis,  quae  diuturna  modo  observatione  certe  constitui 
potest.  Morbi  Typho  similes,  quibuscum  inprimis  confundi 
potest,  sunt: 

Catarrhus  intestinalis,  Enteritis , Peritonitis  quae- 
dam, Meningitis,  Phlebitis,  Bronchitis,  Tuberculosis  acuta. 
Quamquam  Tuberculosis  acutae  symptomata  Typhosis 
interdum  videntur  simillima1),  tamen  multa  notanda  sunt  discri- 
mina. Aegrotorum,  Tuberculosi  affectorum,  habitus  plerum- 
que scrophulosus,  irritabilis,  tussis  iamdudum  matutina,  morbo 
procedente,  symptomata  respirationis  primaria,  intestinalia 
secundaria , — contra  in  Typho  primaria  intestinalia,  secun- 
daria respiratoria. 

Symptomata  pectoralia  non  modo  catarrhalia  et  bron- 
chialia , sed  priore  tempore  iam  notati  obtusae  percussionis 
joci  regione  Infraclaviculari  , Rhonchi , sonus  respiratorius 
asper,  exspiratio  prolongata,  Dyspnoe  Typhosa  longe  maior. 

1)  Lien  ipsum  in  Tuberculosi  interdum  summopere  turgens. 

Febris  in  Tuberculosi-acuta  vehementior,  pulsus  frequen- 
tior  ac  in  Typho,  quae  febris,  febri  hecticae  haud  dissimilis, 
exacerbationibus  vespertinis  gravibus,  magna  matutina  remis- 
sione, cuius  exacerbationis  signa  : temperatura  volae  manus  i 
et  plantae  pedis  aucta,  genarum  rubor,  (rosa  Phthisica)  urina 
saturata,  pulsus  frequentissimus,  (apparet.) 

Bronchitidis  porro,  saepe  cum  Typho  confusae 
haec  discrimina : 

Apparatus  intestinalis  non  adeo  affectus,  lingua  non  tam 
rubra,  sicca,  nulla  Tympanites,  lien  nullo  modo  turgens,  nulla 
roseola,  nihil  Typhosarum  specificarum  faecium.  Enteritis  ita 
a Typho  distingui  potest , ut  illius  symptomata  intestinalia 
reperiantur  sine  magno  systematis  nervosi  affectu,  (sine  do- 
lore capitis,  prostratione  etc.). 

Defaecationes  enteriticae  frequentiores , magis  dolentes  e 
principio  et  per  totum  morbum,  dum  in  Typho  diarrhoea  — 
ut  iam  commemoravimus,  interdum  abesse  potest. 

Nulla  praeterea  linguae,  narium,  labiorum  fuligo.  Sensus 
nunquam  fere  perturbati , nulla  deliria,  nullae  involuntariae 
defaecationes , nullum  Exanthema , rarissimus  Meteorismus  ac 
Decubitus. 

Peritonitidi  plerumque  obstipatio  ac  vomitus  inesse 
solet,  dum  in  Typho  plerumque  invenimus  diarrhoeam , in  Pe- 
ritonitide porro  exsudatum  mox  post  morbi  initium  in  cavum 
abdominale  diffusum , percussione  cognoscendum , nunquam 
fere  stupor,  Exanthema,  Decubitus. 

Febris  Phlebitidis  torpida  eam  in  speciem  Typhi  — 
periodo  nervosa  — assimilat. 

Hic  autem  causae  sunt  perquirendae , quum  Phlebitis 
semper  fere  venaesectiones,  amputationes,  partus  etc.  sequi 
soleat , praeterea  frigora  quassantia  saepe  repetita , ictericus 
cutis  color,  deposita  secundaria  huic  morbo  sunt  propria. 

In  Meningitide  nullum  prodromorum  stadium,  nulla 
diarrhoea ; Meteorismus , fuligo  linguae  et  oris  absunt , nulla 

febris  torpida;  — deliria  contra  a primordio,  quod  nunquam 
fere  Typhorum  initio  notatur. 

Magni  est  momenti : Typhum  a Catarrho  intestinali, 
seu  Febri  gastrica  simplice  discernere,  morbo,  quo  cum  sine  dubio 
saepenumero  etiam  confunditur,  quum  Typhi,  a multis  medi- 
cis uno  vomitivo  iugulati  dicti,  plerique  Catarrhi  intestinales 
sint  habendi.  Quod  inter  Typhum  atque  Catarrhum  gastricum 
et  praecipue  Typhum  cum  obstipatione  discrimen,  primo  morbi 
hebdomate  difficile  factu , a septimo  aut  decimo  die  fit  facilius. 

Videmus  enim  in  Catarrho  gastrico  non  illam  eximiam 
artuum  debilitatem,  musculorum  tonum  plane  fere  perditum, 
magnae  scilicet  spinalis  laesionis  signum , nullum  videmus 
lienis  tumorem,  nullam  Roseolam  aut  Miliariam  , epistaxidem 
nullam  — contra  herpetem  illam  febrilem  labilem,  in 
Typho  nunquam  fere  repertam. 

Praeterea  Catarrhi  intestinalis  symptomata  medio  secundo 
hebdomate  tolli  solent. 

Temperaturae  ceterum  conditionibus  accuratius  ac  pul- 
sus habitu  Typhus  diiudicari  potest  (Schmieder.) 

Morbus  febrilis  hominis,  ad-eo  bona  valetudine  praediti, 
Typhus  non  est  censendus,  si  Temperatura  primo  iam  die 
ad  32°R  est  provecta,  nec  quoque,  si  tertio  die  ad  illos  32°R 
nondum  adscendit , dum,  Typho  praesente,  sexti  morbi  diei 
vespero  temperatura  potest  esse  minor  32 °R.  Idem  Typhus 
non  praesens  videtur,  nisi  per  unum  certe  hebdoma  tempera- 
tura ita  se  habeat,  quemadmodum  eam  ,, stadio  acmes“  pro- 
priam enarravimus. 

Quae  de  Aetiologia  dicenda  erant,  pleraque  iam  antea 
sunt  conscripta,  addenda  fere  tantum  illa : Quum  — ut  dic- 
tum est  — omnis  humana  aetas  Typho  Abdominali  sit  obiecta, 
infantes  tamen  ac  senes  raros  videmus  Typho  affectos,  dum 
inter  annos  decimum  et  octavum  ac  trigesimum  quintum  in 
primis  apparere  solet. 

Vehementissimis  ac  perniciosis  Typhis  saepe  homines, 

iuvenes,  robustos  affectos  videmus,  dum  non  rarus  in  homi- 
nibus debilibus  contra  spem  bonus  morbi  exitus. 

Vinolentorum  hominum,  Typho  oppresorum,  mors  saepe 
apoplectica.  Scorbuti,  Delirii  — Trementis  mala  complicatio. 

Num  constitutio  (aeris)  illa  miasmatica,  cui  Malariae 
nomen  est  inditum,  tum  Intermittentem,  tum,  aliis  conditioni- 
bus, nobis  scilicet  ignotis,  praesentibus,  Typhum  producere 
possit,  non  satis  constat.  Videmus  sane  multis  locis  Inter- 
mittentem cum  Typhosa  epidemia  alternantes,  interdum  autem 
alterum  morbum  ab  altero  exclusum. 

Drasticorum  quoque  remediorum,  praesertim  constitutione 
illa , Typhos  exoriundos  adiuvante , abusus  interdum  haud 
parva  morbi  causa,  veteribus  atque  nostris  temporibus  medi- 
cis perrpultis  est  visa. 

Constitutione  epidemica,  Typho  proferendo  favente,  quum 
Typhi  indoles  hominibus  insint,  diversae  exteriores  conditio- 
nes morbum  ad  eruptionem  proferre  possunt  (indi  gestiones^ 
cibi  nocentes,  remedia  purgantia  inepte  data  , ira , dolor  , af- 
fectus animum  deprimentes  etc.)  Plerumque  morbus  epidemiis 
diffunditur;  ipsae  epidemiae,  longe  lateque  pervagatae,  inprimis 
magnis  urbibus,  magno  incolarum  numero,  diutius  commorantur. 

Typhosi  miasmatis  generatio  inopia,  miseriis,  nimiis  libi- 
dinibus, malis  cibis,  corrupto  aere  adiutur,  multis  hominibus 
in  angustis  locis  congregatis. 

Epidemiae  regnum  saepe  immotum  calore  aut  frigore. 

Num  aeris  vis  electrica  in  epidemiarum  decursum  influat, 
non  satis  constat. 

De  statibus  illis,  Typhum  excludentibus  dictis  atque  ei 
aventibus,  iam  prius  est  dictum  eodem  ipso  loco,  quo  de 
genesi  contagiosa,  quae  hodie  a nemine  fere  potest  negari, 
cuius  contagii  geruli : aegrotorum  exhalationes,  excrementa, 
Typhosae  forsitan  in  intestino  formationes  positae,  aliae  con- 
ditiones, nobis  ignotae;  contagium  etiam  ipsum  a nonnullis 
addubitatum,  dum  alii  Typhi  genesin  negant  miasmaticam. 

Prognosis. 

Prognosis  semper  dubia! 

Variis  Typhis,  seu  sporadicis,  seu  epidemicis  varia,  nam, 
dum  alia  epidemia  voracissima  est,  aliae  exitus  boni  esse  solent. 

Morbi  vis  stadio  incrementi  maior  (stadio)  decrementi. 
Commemoratum  est,  homines  robustissimos  morbo  interdum 
perire , quum  debiliores  feliciter  evaderent , attamen  corpus 
validum  sine  dubio  maiorem  convalescentiae  spem  offert,  ac 
debilitatum.  Vinolentorum  et  cachecticorum  hominum,  quo- 
rumque organa  abdominalia  iam  prius  morbis  corripiebantur, 
praecipuum  periculum ; senum  Typho , quamvis  raro , affec- 
torum certa  fere  mors,  aetate  iuvenili , infantili  faustior  pro- 
gnosis. 

Prognosis  omnino  caute  (a)  medico  est  facienda,  nec 
ultra  proximum  quemque  diem , quum  in  Typhos,  quorum 
exitus  videbatur  bonus,  saepe  repentina  mors  ingruat  et  sym- 
ptomatibus normalibus,  aut  certe  normalium  speciem  prae- 
bentibus, repentinus  casus  malus,  neque  ulli  suspectus,  tam- 
quam insidiosus  hostis  ex  insidiis  proruens , omnem  spem 
perdat. 

Prpgnosis  pro  rata  parte  melior  : symptomatibus  locali- 
bus et  communibus  mediocriter  gravibus,  dum  dolores  parvi, 
meteorismus  non  adeo  magnus , defaecationes  non  tam  fre- 
quentes, organa  respiratoria  satis  intacta,  narcosis  parva,  pul- 
sus non  frequentissimus  est , remissionibus  manifestis  elucen- 
tibus. Sudores  nimios  maior  etiam  debilitas,  transpirationem 
lenem  leniora  morbi  symptomata  sequi  solent. 

Mala  contra  omina : Diarrhoea  colliquescens  , quae  vix 
sedari  possit,  haemorrhagiae  intestinales,  defaecatio  involun- 
taria, dolores  per  totum  corpus  pervagati,  omnes  bronchorum, 

pulmonum,  pleurarum  , laryngis,  cerebri  irritationes  secunda- 
riae, magna  febris  adynamicae  vis  , frigora  quassantia , tem- 
peratura inaequabiliter  dispersa,  putoris  symptomata  omnia 
atque  systematis  nervosi  valde  obpressi , clonica  symptomata 
vehementia,  subsultus  tendinum,  carphologia,  singultus,  deliria 
vehementia  (praesertim,  quum  iam  morbi  initio  reponantur) 
aut  profundum  Coma , pulsus  frequentissimus,  debilis  irregu-  i 
laris  *),  affectiones  porro  gangraenosa,  oedema  extremitatum 
diffusum. 

Mala  praeterea  omnia  : Diarrhoea  seriore  tantum  morbi 
tempore  (hebdomate  tertio  medio)  notabilis,  magna  abdominis 
tympanites,  praesertim  tertio  hebdomate,  lingua  sicca,  magnis  j 
crustis  obtecta,  lienis  tumor  permagnus.  Mali  ominis:  Apho- 
nia atque  Dyspnoe  sub  finem  morbi  visa. 

Decubiti  et  depositorum  secundariorum  magnum  peri- 
culum. Prognosis  non  fausta  atque  eo  minus  (fausta),  quo 
plures  sequuntur  exsudationes , pessima  perforationis  (factae) 
Prognosis,  sicut  Typhi  omnino,  in  homine  Syphilitico  reperti. 

Prognosis  denique  peior  aegrotorum  locis,  bono  aeris 
perflatu  egentibus,  versantium,  aut  ita  cura  aliis  congregato- 
rum, ut  miasmati  procreando  faveatur,  peior  eorum,  qui  bona 
egent  curatione. 

Affectus,  animum  magnopere  deprimentes,  saepe  exitum 
praeparant  lethalem. 

Ea  praeterea  hic  de  temperatura  mutationibus  dicenda. 

Ubi  primordii  incrementum  per  quinque  dies  durat,  Re- 
missio decidiva“  non  ante  diem  decimum  et  septimum  vi- 
deri solet. 

Ubi  Roseola , pulsus  dicrotus , defaecationes  Typhosae 
seriore  tempore  (ac)  norma  inveniuntur,  stadium  acmes  ple- 
rumque ad  vicesimum  et  quartum  diem  protrahitur. 

Quum  secunda  hebdomatis  primi  parte  temperaturae  in- 

1)  Mali  ominis  est  pulsus,  repente  ante  diem  14  rarus,  dum  alia  non 

cessant  symptomata. 

crementum  duobus  perspectionibus,  sese  sequentibus,  magnam 
praebeat  remissionem,  sperare  possumus,  fore,  ut,  febris  serior 
haud  gravis  sit. 

Mali  est  ominis  pulsus  frequentia  ultra  „incrementura 
primordiale^  semper  crescens. 

Si  remissio  matutina  plerisque  „acmes  stadio“  diebus 
non  maior  est  gradu  dimidio,  semper  Typhus  (est)  gravis, 
ac  complicationes , eum  sequentes , (Catarrhus  bronchialis, 
Pneumonia  etc.)  suspiciantur,  oportet. 

Melioris  sunt  ominis:  magnae  temperaturae  vesperti- 
nae, quas  magnae  sequuntur  remissiones  matutinae,  peioris: 
minores  temperaturae  vespertinae , quas  parvae  vel  nullae 
remissiones  sequuntur  matutinae.  Collapsus  post  celerem 
totius  corporis  refrigerationem  visus , minus  est  periculosus, 
ac  collapsus,  quo  praesente,  trunci  temperatura  ultra  normam 
manet  aucta. 

Nuperrime  a Dr.  Schmieder  *)  commentatio  est  scripta, 
qua  morbi  tempus  Typhorum,  quorum  lethalis  erat  exitus,  ad 
calculum  vocare  conatus  est,  ad  quod  perficiendum,  compa- 
rationem 286  hominum,  partim  IJpsiae,  partim  aliis  clinicis 
institutis  (apud  Louis , Chomel , Yierordt , Frey,  Herrich  et 
Poppe),  qui  Typho  succubuere,  fecit,  qua  comparatione  ea  ferme 
constituenda  censuit : 

1.  Rarissimus  Typhi  lethalis  exitus  sub  primi  hebdoma- 
tis  finem  (inter  286  tantum  2). 

2.  Ab  hebdomate  secundo  incipiente  ad  finitum  quartum 
omnium  exituum  lethalium  % (inter  286:  216). 

3.  A quarto  ad  septimum  hebdoma  exituum  numerus 
ita  diminuitur , ut  in  hebdomata  sit  bipartitus.  (Inter  206 
mortui  sunt  49  quarto,  23  quinto,  11  sexto,  5 septimo  heb- 
domate.) 

4.  Inter  octavum  atque  duodecimum  hebdoma  circiter 
V20  omnium  mortuorum  inveniuntur  (inter  206  : 10). 

1)  Archiy  fur  physiologische  Heilkundc  yon  Vierordt.  Pag.  304  etc. 

5.  Secundo,  quarto,  tertio  hebdomate,  exituum  lethalium 
numerus  fere  idem  remanet  (inter  206  secundo  hebdomate 
55,  tertio  51,  quarto  49.) 

6.  Qui  nnmerus  fere  idem  (remanet)  quoque  dimidiato 
tertio,  quarto,  quinto  hebdomate. 

7.  Typhus  Abdominalis,  cuius  exitus  est  lethalis,  ad 
diem  vicesimum  tertium  extrahi  solet.  Medium  arithmeticum 
lethalis-diei  in  155  Typhis  erat  23,26. 

8.  Typhus  cum  lethali  inter  octavum  et  vicesimum-octa- 
vum  diem  exitu  18  (per)  dies  durare  solet. 

9.  Singulis  secundi  et  tertii  hebdomatis  diebus  lethalium 
exituum  numerus  idem  fere  est,  ita  ut  per  haec  hebdomata 
nulli  dies  praecipue  perniciosi  inveniantur. 

10.  Dies  autem  morbi  vicesimus  quintus  permultam 
praebet  aegrotorum  mortem , (inter  155  : 13  hoc  die  sunt 
mortui.) 

11.  Typhi  cum  lethali  exitu  minore  tempore  apud  mu- 
lieres, quam  apud  viros  mors.  (Medium  arithmeticum  die- 
rum lethalium  apud  mulieres  21,14,  apud  viros  23,86.) 

12.  Typhi  ante  quintum  hebdoma  finiti  ita  sese  gerere 
solent,  ut  aegroti  inter  vicesimum  quartum  et  quindecimum 
aetatis  annum  eo  prius  corrumpantur,  quo  iuniores  sint,  diu- 
tissime aegroti  inter  24  et  28  aetatis  annum  morbo  resistant, 
homines  ultra  28  aetatis  annum  celerrime  iam  (a)  Typho 
morti  tradantur. 

13.  Quo  prius  aegrotus  lectui  se  dare  coactus  est,  eo 
prior  plerumque  exitus  (est)  lethalis. 

Therapia- 

Nullus  fere  — excepta  Cholera  — est  morbus , cuius 
Therapia , temporibus  praetereuntibus , magis  esset  mutata 
ac  varia , quum  omnes  recentes  de  morbo  theorias  novae 
consequentiae  therapeuticae  sequi  solerent,  ita  ut  mirum  videri 
oporteret , quod  in  modis , et  cognoscendi , et  curandi  adeo 
variis  eventuum  bonorum  et  malorum  fere  idem  esset  numerus. 

Cuius  rei  causa  requisitioni  integrae  atque  accuratae 
non  diu  occulta  manebit. 

Est  enim  processus  Typhosi  proprium , cyclicum  quen- 
dam  decursum  percurrendi,  cui,  semel  exorto,  certae  mutatio- 
nes ? certa  etiam  stadia  necesse  pervagandae  sunt;  organis- 
mus affectus  autem,  per  omnem  hunc  decursum  resistentia 
apta  praeditus,  servatur,  hac  deficiente,  perditur. 

Omnia  remedia  atque  curandi  methodi  illam  solam  re- 
sistendi facultatem  adiuvare  atque  singulos  Typhosi  processus 
in  singula  organa  aggressus  (versos)  moderari  atque  ipsum 
processum  certis  viis  coercere  poterunt. 

Quem  processum  ipsum  iugulare  non  licet , nec  alia  ac 
rationali  exspectante  curandi  methodo  medicus  uti  debet. 
Processum , qui  cohiberi  nullo  modo  potest , iugulare  nolens, 
exspectabit  (medicus),  num  quid  in  usum  facultatis  resistendi 
corruentis  , aut  ad  avertendas  complicationes  periculosas,  or- 
ganismo exitum  minantes,  arte  praestare  possit. 

Non  mirandae  sane  partim  laudationes  nimiae  multorum 
remediorum  , (recta)  contrariorum , eorum  fama  saepenumero 
tantum  ephemera , methodorum  vicissitudo , favor , quem  me- 
liores medici  semper  methodo  illi  exspectanti,  systematibus 
tot  mutatis,  servaverunt. 

Num  quando  remedium , Typho  specificum , sicut  In- 
termittenti Chinium  reperiatur  , non  dici  potest , nunc  certe 

tali  remedio  egemus ; medicationem  autem  nimis  sedulam 
saepenumero  eventui  bono  obesse , multa  iam  exempla  do- 
cuerunt. 

Typhi  prophylaxis  eaedem , qualis  aliorum  morborum 
epidemicorum  communes  regulae;  specialium  nonnullarum  (re- 
gularum) optime  Richter1)  mentionem  fecit. 

Pro  primo  quaesitum  est , num  processus  Typhosus 
omnino  possit  iugulari , ad  quod  perficiendum  nonnulla  sunt 
proposita;  — sin  autem  morbum  re  (vera)  putamus  proces- 
sum mucosae  intestinalis  exanthematicum  atque  Exanthema- 
tibus cutis  acutis  similem  , iam  ex  analogia  , cyclum  morbi 
interrumpi  non  posse,  existimare  debemus,  etsi,  eum  retardari 
ac  moderari,  liceat. 

Nonnulli  existimaverunt , emetico  iusto  tempore  dando, 
Typhum  posse  iugulari  atque  se,  quod  voluerant  nactos  esse, 
praedicaverunt;  alii , et  ii  summae  in  Medicina  auctoritatis 
viri  (Schoenlein  , Hasse)  emeticum  , Typhi  primordiis  datum 
non  solum  non  utile  , sed  nocens  etiam  docuerunt  (esse); 
quia  statim  post  emeticum  datum  symptomata  acriora  peio- 
risque  omnis , in  primis  magnum  corporis  totius  collapsum 
viderunt,  quod  mehercle  non  mirum  videtur,  quum  emetico, 
mucosam  irritante , facile  maior  in  intestino  exanthematica 
eruptio  fieri  soleat,  sic  ut  (in)  Variola  iis  locis,  qui  sinapismis 
erant  obtecti,  magnam  videmus  exanthematis  eruptionem. 

1)  Indem  man  fiir  bessere  Wohnungen,  Kleidungen,  Nahrungsmittel  und 
Getranke  sorgt , die  Ursachen  schadlicher  Luftyerderbnisse  entfemt 
und  die  Gemiither  beruhigt,  In  den  Spitalern  lege  man  die  Ty- 
phuskranken  einzeln  zwisohen  Tuberkulose  und  andere  gegen 
Typhus  mehr  oder  weniger  Geschiitzte,  — Der  Einzelne  entkalte 
sich  zu  solchen  Zeiten  der  Abfiihr-  und  Brechmittel,  der  Magen- 
verderbnisse , der  groberen  Ausschweifungen  jeder  Art,  der  Er- 
kaltungen  und  des  Aufenthalts  in  dumpfigen,  iibel  geliifteten  oder 
mit  Menschen  uberfiillten  Localem  Furchtsame  mogen  sich  gera- 
dezu  in  freigebliebene  Gegenden,  besonders  wo  Land-  und  Berg- 
Luft  herrscht,  fliichten.  (Richter.) 

Ne  gastricis  quidem  symptomatibus  primo  Typhi  stadio 
repertis,  quorum  non  sordes,  sed  mucosae  irritatio  est  causa, 
remedium  vomitivum  excusari  potest , quod  tum  demum  est 
indicatum,  quum,  indigestione  antecedente,  alimenta  nocentia 
eodem  removeri  possint , aut , quum  diagnosis , Catarrho  In- 
testinali regnante , adhuc  sit  dubia , — utrum  Catarrhus,  an 
Typhus  — ; nec  equidem,  illos  morbos,  quos  nonnulli  uno 
emetico  iugulatos  celebraverunt,  non  tam  Typhos,  quum  Ca- 
tarrhos  Intestinales  fuisse,  dubitem.  Nullo  tamen  modo  eme- 
ticum sit  compositum  ex  Tartaro  Stibiato,  sed  e Pulvere 
radicis  Ipecacuanhae. 

Altera  iugulandi  morbi  methodus  in  applicandis  magnis 
dosibus  Galomelantis  (-)/? — -}I)  continetur. 

Quod  remedium  a primo  „Lesser“  magnis  dosibus  con- 
tra Enteritidem  datam,  omnium  in  se  medicorum  oculos  con- 
vertit, et,  postquam  Scheerer  et  Roesch  multorum  Typhorum 
curandorum  experientia  remedium  illud  hauaquaquam  inutile 
demonstraverunt,  saepissime  medici  eo  uti  solent. 

Calomelas  processum  morbi  Typhosum  non  iugulare,  (quia 
omnino  non  iugulatur),  status  gastricos  febriles  autem  ac 
praesertim,  Genio  epidemico  Typhoso  regnante,  (ab)  eo  iu- 
gulari,  iam  Canstatt  putavit. 

Calomelante  porro  iusto  tempore  ac  modo  dando  ple- 
rumque decursum  Typhi  temperari , sive  secretione  bilis  in- 
citanda ventrem  producto-morbi  in  eo  posito  exoneret,  sive 
resorbendo  producto  illo  in  Glandulis  Peyerianis  et  textu 
infra  illas  iacente  posito , ulcerum  formationem  impediat : 
Canstatt , Schonlein , Traube  sunt  auctores , quorum  ultimus, 
se  interdum  statim  , ubi  Calomelante  sit  usus,  res  in  melius 
versas  vidisse , quum  non  solum  febrilia,  sed  nervosa  etiam 
symptomata  , faecibus  satis  copiosis,  viridibus,  pulticulae  si- 
milibus (apparentibus) , in  minimum  fuerint  reducta , dicit. 
Calomelantis  magnis  dosibus  Schoenlein  non  solum  prima,  sed 
secunda  etiam  septem  dierum  periodo  incipiente,  nisi  magno- 

pere  defaecationes  sint  auctae,  utitur,  tum  demum  prognosin, 
quoad  Calomelantis  applicationem  malam  existimans , quum 
antea  remedia  drastica  sint  data. 

Contra  quae  Hasse  : se  tam  magnis  Calomelantis  dosibus 
adhibendis  celerem  quidem  diarrhoeam  atque  vomitum , nun- 
quam tamen  morbi  symptomata  temperata  vidisse,  dicit. 

Aliorum  quoque  Mercurialium  nuper  laudatorum : 

Aethiopis  mineralis  — a Serres  — una  cum  inunctionibus 
unguenti  Cinerei , Praecipitati  rubri  — a Galette  commen- 
dati — mentionem  faciam  oportet. 

Commemoranda  quoque  illa  methodus  Typhi  sanandi 
specifica , a Delaroque  constituta , qui , primo  emetico  dato, 
quotidianum  vitrum,  aquae  Sedlitzianae  plenum,  tum  Clysmata 
purgantia  cum  Natro  sulphurico  , potiones  refrigerantes  , Si- 
napismos ad  pedes  commendat,  virium  defectioni,  post  finitam 
febrim,  remanenti;  Tonicis  (China,  Vino,  alimentis  roboran- 
tibus) occurrit  Ad  iugulandum  Typhum  notas  illas  venae- 
sectiones  , brevi  spatio  semet  sequentes  , Bouillaud  commen- 
davit, illa  Broussaica  theoria  fisus,  qua  Typhus  nihil  est  aliud, 
ac  simplex  Enteritis,  quae  theoria  sanguinolenta — et  fere  dicam 
scelerata,  — quid  enim  pro  deum  fidem  ineptius  excogitari 
potest , quam  aegrotos,  morbo  ipso  summopere  debilitatos  et 
capulo- vicinos,  sanguine  ad  vitam  sustentandam  utilissimo 
privare  ? — nunc  fere  est  deserta,  (in)  qua  porro  adhibenda 
methodo  non  tam,  tertiam  omnium  aegrotorum  partem  victi- 
mam esse  caesam,  quam  omnino  plures  aegrotos  mortem  ef- 
fugisse, mirum  videtur  ! 

Medicorum  illorum  actuosissimorum  ac  febrili  quadam 
sedulitate  correptorum  adversarii  inveniuntur  multi , qui , ne 
Scyllae  fiant  obviam,  incidunt  in  Charybdim,  dicentes,  praeter 
regimen  quoddam  diaeteticum,  ne  minimum  quidem  esse  fa-? 
ciendum,  quod  certe  paullulum  contra  religionem  actum  videtmv 

Multi  et  ii  optimi  jnedici,  mediocritatem  tenentes  aure* 


am,  eclecticos  (viros)  sese  gerunt,  omnibus  medendi  methodis 
turbulentis  despretis. 

Aegrotorum  ante  omnia  curam  aptam  esse  adhibendam, 
nemo  negabit. 

Quam  celerrime  aegrotus  lectui  se  det,  lectus  sit  posi- 
tus in  loco  also , absit  omnis  tumultus , omnes  inutiles  atque 
superfluae  agitationes. 

Ad  medium  secundum  hebdoraa  alsior  curandi  ratio 
teneatur,  quae  postea  calidiori  cedat. 

Munditus  quam  maxuma  ac  lectus  aequabilis  adsit. 
Magna  siti,  aegrotum  paullum  aquae  frigidae  potare,  licebit. 
Medio  secundo  hebdomate  paullulum  lactis  detur  ac  ius  quam 
maxume  insalsum  et  capidum. 

Saepenumero  Typhi  primordiis  nulla  singularium  reme- 
diorum indicatio  (est.) 

Attamen  Decoctum  Althaeae,  Mucilaginem  Gummi  Arabici, 
Decoct.  Salep,  Decoctum  Seminum  Cydoniorum  dare  licebit, 
i non  tam  , quia  re  (vera)  aegrotis  sit  usui,  quam  ut  habeant 
aliquid,  neque  se  a medico  neglectos  putent. 

Febri , hac  prima  morbi  periodo  plerumque  erethicae 
obviam  est  eundum  sola  alsa  curandi  ratione  (aqua , cum 
succo  Citri , Syrupo  Rubii  Idaei  commixta)  atque  regimine 
antiphlogistico.  Chiorum  ‘)  contra  sanguinis  dyscrasiam  a 
multis  (Scharlau  , Lietzau  , Canstatt)  summopere  commenda- 
tum, quia , Hydrogenii  propinquum , Oxygenium  solveret  et 
ita  corpori  humano  sit  usui  — Hasse  vituperat,  quum  dicat: 
Chiorum  nihil  aliud  efficere,  quam  quo  aegrotis  quilibet  potus 
invisus  fieret. 

Commendandae  lavationes  totius  corporis  cum  Acido 
Acetico  diluto  aut  Aceto  vini  per  totum  morbi  spatium , ae- 
grotum summopere  refrigerantes. 

Eruptionis  tempore  symptomata  interdiu  cerebri  vehe- 


D Aq-  chlorat.  §111— VI  p.  die. 

menter  irritati : facies  rubefacta,  coniunctiva  sanguine  repleta, 
carotidum  pulsatio  , deliria  , quae  omnia  , quamdiu  nondum 
sunt  nimia  , derivatione  ad  peripheriam : cataplasmatibus  ad 
pedes,  pedibus  in  lintea  Aceti  calidi  plena  involvendis,  inter- 
dum fortassis  alsis  Clysmatibus  ex  Aceto  vini;  dum  fiunt 
vehementiora , tribus  aut  sex  hirudinibus  ad  caput,  fomentis 
frigidis  coercenda  videntur, 

Quo  stadio  symptomata  quoque  irritati  abdominis  for- 
tiora prodeunt,  partim  eruptione  in  intestinali  mucosa  tumul- 
tuaria, partim  mucosae  irritatione  in  Peritonaeum  progressa, 
aut  glandulis  Meseraicis  simile  affectu  correptis. 

Tum  aegrotorum  dolorum  abdominalium  querelae , tum 
magna  regionis  Ileocoecalis  sensibilitas , quod  utrumque  pau- 
cis hirudinibus  ad  regionem  Ileocoecalem  vel  Inguinalem  (ad- 
movendis) , fomentationibus  emollientibus , narcoticis , ungu- 
ento Cinereo  inunguendo  in  minorem  gradum  plerumque 
redigitur. 

Nunc  stadii  nervosi  curatio,  illius  periodi,  qua,  producto 
Typhoso  emollito , reiecto , ulceratio  fit  in  tractu  intestinali, 
qua  porro  dyscrasia  sanguinis  atque  intoxicatio  illa  organo- 
rum centralium  narcotico-Typhosa  ad  maximum  est  provecta. 

Summopere  atque  nunquam  satis  hac  periodo  commen- 
danda curatio  rationalis-symptomatica,  optimis  eventibus  sus- 
tentata. Pateant  cubiculi  fenestrae  , ut  aer  perpetuo  renove- 
tur, summa  adsit  mundities  , lintea  singulis  diebus  interdum 
bis  mutentur  , nunquam  potus  absit  sufficiens  (aegroti  siti). 
Caveat  (sibi)  medicus  ab  omne  vehemente  curandi  methodo. 
Antiseptica  alia,  praeter  Chiorum,  iara  eommemoratum  : Aqua 
oxymuriatica,  Acidum  phosphoricum,  sulphuricum,  oxymuri- 
aticum  - debitum,  quae  partim  recta  (via)  dyscrasiae  Typlio- 
sae  adversaria,  partim  putrescentiae  omnino  obviam  euntia 
habentur,  aeque  ab  Hasse  non  probantur. 

Ita  indicatione  tamquam  commune  totius  morbi  perspec- 
ta, iam  ad  singula  systemata  organica  magna  vertamur. 

Prima  componenda  videntur  symptomata  intestinalia. 
Nulla  adsit  obstipatio,  nulla  profusa  diarrhoea  , in  quo  autem 
utroque  curando  leni  medicandi  methodo  opus  est.  Obsti- 
patione praesente,  damus  clysmata,  Acetum  atque  Sal  culinare 
continentia , quod  si  effectum  non  praebet , Calomelas  et 
adultis  quidem  Calomelantis  gr.I — II,  infantibus  gr.  % — J/.i 
pro  dosi , repetatur  dosis  intra  paucas  horas,  si  tum  etiam 
defaecatio  sequitur  parva  vel  nulla. 

Magnesia  sulfurica  atque  Aqua  Sedlitziana  non  tam  Typhi 
primordiis,  quam  hebdomate  tertio  sunt  commendandae. 

Quum  eruptio  in  intestini  mucosa  sit  posita,  nec  retro- 
verti,  nec,  quin  mutationes  emollitionis , deiectionis,  ulcera- 
tionis perficiat,  impediri  potest;  aegrotum  a diarrhoea  plane 
liberare  non  possumus,  quae  intestinalis  mucosae  alteratione 
prolata  est,  nec,  nisi  fit  colliquescens  (diarrhoea),  eam  repri- 
mere et  ita  vires  debilitatas  adiuvare  audeamus.  Quem  ad 
finem  pauca  habemus  remedia,  quibus  omnino  niti  deceat. 

Opium  , multa  Adstringentia , Tonica  inutilia  sunt  des- 
pernenda , quorum  Opium , primordiis  morbi  nocens  , saepe 
tertio  etiam  hebdomate  nondum  est  commendandum. 

Remedia  alvum  adstringentia  pleraque  sunt  evitanda. 
Ordinetur  magna  aegrotorum  ac  sedula  curatio,  Decoc- 
tum Hordei  vel  Avenae,  cataplasmata,  panni  adipe  inuncti, 
aut  lintea  calida  super  abdomen  (tegenda) , magna  corporis 
et  animi  quies.  Tonicorum  vel  Adstringentium  praevalentia 
remedia  habentur : Argentum  nitricum , Plumbum  aceticum, 
Alumen  ustum,  quorum  trium  optimum,  Argentum  nitricum  et 
solutione  damus  et  Clysmatibus,  quae  ordinandi  ratio  est  me- 
lior, auctore  Schoenlein.  Clysmata  unciarum  trium,  aut  quin- 
que aegroto  inferantur  tubulo  elastico  in  superius  rectum 
pertinente , quo  diutius  ea  apud  sese  teneat.  Dentur  pilulae 
aut  solutiones  Argenti  nitrici  (et)  simul  Clysmata1).  Vehe- 

1)  Pilulae  Argent,  nitr,  ad  gr.  p continentes ; sicut  gr.  I— II.  p.  die 
dentur. 

mentes  secundi  hebdomatis  diarrhoeae  Argento  nitrico  atque 
Alumine1)  aut  Plumbo  acetico,  tum  solutione  (ad  gr.III — IV), 
admixto  Decocto  Amyli , tum  in  substantia  (gr.  II  p.  dosi), 
sedentur. 

Quae  omnia  tertio  quoque  hebdomate  sunt  usui,  quo 
tamen  interdum  Opiata  inprimis  Morphium  muriaticum  (ad 
gr.  J/12  p.  dosi)  dare  licebit. 

Extractis  amaris  ad  deprimendam  diarrhoeam  a priori- 
bus medicis  novisque  nonnullis  valde  commendatis , non  tam 
primo  ac  secundo,  quum  tertio  hebdomate,  quum,  magna 
aegroti  debilitate,  diarrhoea  nondum  cesserit,  uti,  decebit. 

Nonnulli  docuerunt,  vexans  illud  adeoque  periculosum 
symptoma:  „Meteorismum,“  fomentis  e Terebinthina,  vel  fri- 
gidis esse  oppugnandum.  Mea  opinione  magis  idonea : Clys- 
mata  ex  Infuso  Chamomillae  vel  Valerianae  cum  Aceto,  aut 
ex  aqua  Calcis,  qua  etiam  per  os  uti,  licet,  optime  denique 
pilulae  ex  Argento  nitrico.  Sunt,  qui,  ingente  Tympanite  ex- 
orta, gasa  per  tenuem  „s.  d.  Troikart“  evacuanda  esse  cen- 
suerunt,  quod  certe  vituperandum. 

Inveniuntur  — ut  iam  supra  demonstratum  est — Typhi, 
diarrhoeam  nullam  per  totum  morbi  tempus  et  obstipationem 
etiam  praebentes , quae  obstipatio  non  diutius  horis  viginti 
quattuor  sinenda  est , ac  tum  defaecationem  normalem  pro- 
ferre, medicum  oportet,  quam  tamen  nunquam  remediis  dra- 
sticis,  ne  diarrhoea  ingruat  perniciosa,  sed  delenientibus,  ex- 

Arg.  nitr.  crystallis,  gr.  IY. 

Aq.  destill.  gll. 

M.  D.  S. 

1)  ^ Alumin.  ust.  gr.  X. 

Aq.  destilJ. 
seu 

Mucii.  Cydon. 

M.  D.  S. 

empli  r gratia : Oleo  Rizini , Calomelante  in  refracta  dosi, 
Clysmatibus  emollientibns  efficiat. 

Haemorrhagiis,  colliquescentiam  et  collapsum  imminenti- 
bus obviam  fiat,  oportet  frigidis  remediis : Solutione  Schmuc- 
oeri,  fomentis  e glacie  ad  caput  rasum , obturamentis  , solu- 
tionis Aluminis,  Aquae  vulnerariae  Thedeni , Aquae  frigidae 
plenis,  (in  naribus  imponendis),  haemorrhagiae  intestinales  Alu- 
mine1) (non  ita  vehementes  ad  }II)  , (graviores  ad  3l — II), 
Clysmate  cum  Alumine , — cataplasmatibus  et  clysmate  ex 
Aqua  frigida  sedentur. 

Interdum  perforatio,  pessimi  scilicet  ominis,  omnem  boni 
eventus  spem  perdere  solet,  nam,  etsi,  auctore  Stokes,  per- 
foratio intestini  sanari  interdiu  possit , quum , intestini  perfo- 
rata parte  in  pelvim  relapsa,  peritonitis  fiat  exsudativa,  unde 
locus  perforationis  cum  alia  intestinorum  parte  collini  possit, 
atque  ita  sanandae  perforationis  facultas  sit  data,  nunquam 
tamen  fere  sanatam  vidimus  perforationem  Typhosam. 

Tertia  septem  dierum  periodo,  qua  perforatio  solet  per- 
spici , caveat  medicus , ne  incaute  abdomen  manibus  adtin- 
gat,  caveat  (sibi)  a remediis  laxantibus  fortioribus,  meteoris- 
mum  magnum , consuetam  perforationis  causam , remediis, 
supra  demonstratis,  coerceat. 

Ubi  tamen  perforatio  est  facta  aegrotus  immotam  in 
dorso  positionem  servare  iubeatur , ne  intestini  partes  locis 
moveantur,  motus  peristaltici  magnis  Opii  dosibus2)  sunt  im- 
pediendi , parcus  tantum  potus  ad  restinguendam  sitim  , de- 
spretis  omnibus  cibis,  est  praebendus. 

Fomenta  e glacie,  sive  Cataplasmata  adiposa  ad  abdomen. 

1)  pj  Alum.  ust.  }I— 5I. 

Mucii.  Gi.  arab.  ^VI. 

M.  D.  S. 

2)  Morphii  muriat.  gr.  lu>  eiY0  Opii  pur.  pulv.  gr.  II  p.  dosi  omni 

tertia  hora. 

Quae  tamen  omnia  nunquam  fere  exitum  lethalem  repellere 
possunt. 

Adeo  de  symptomatibus  abdominalibus  curandis  ; symp- 
tomatum bronchialium  curandorum  modus  nunc  perspiciatur. 
Catharrho  Typhoso  minoris  momenti,  sic  ut  affectioni  intesti- 
nali minori  nulla  singulare  curatione  opus  est  , quum  autem 
affectus  bronchialis  fiat  maior,  pituita  tenace  in  bro  nclvi  hae- 
rente, expectoratio  aegroti  est  adiuvandas. 

Medicationum,  ad  id  perficiendum,  magnus  est  numerus. 
Dabantur:  Linimentum  volatile  Amraoniacatum , vel  Terebin- 
thinatum,  in  pectus  inunguendum,  sinapismi,  vesicantia,  par- 
vae Liquoris  Ammonii  Anisati  doses.  Commendata  a Neu- 
mann  Asa  Foetida  in  emulsione  ad  ^IV  pro  die,  simul  cum 
frictionihus  endermaticis  et  derivantibus  , atque  ad  expecto- 
rationem  postea  adiuvandam : Stibium  sulfurato-aurantiacum, 
Squilla,  Senega. 

Antiphlogosi  pura  propter  magnam  virium  defectionem 
uti  non  decebit.  Commendanda  Ipecacuanha  (Infus.  Ipecac. 
(e  z> I— -3/2)  §VI).  Vomitu  effecto,  indicatio  repleta  est,  quum 
respirationem  plerumque  videamus  meliorem.  Tum  Ipecacu- 
anha diutius  in  refracta  dosi  est  dan  da. 

Obstipationem  non  esse  sinendam,  iam  ante  demonstravi. 
Remedia,  Rhonchis  magnis  apparentibus,  commendata: 

Liquoris  Ammonii  anisati  , aut  Spiritus  Mindereri  -)I. 

cum  cum 

Mucilaginis  — §VI  „ Mucilaginis  — 5VI 

Hasse  non  probavit,  qui 

Vini  Stibiati  3l,  aut  Vini  stibiati  gutt.VI 
cum  pro  dosi. 

Decocti  Altheae  i VI 
dare  solet. 

Cucurbitae  siccae  ad  utrumque  latus  alternantes  appli- 
catae, saepe  sunt  usui,  nec  minus  interdum  sinapismi. 

Quando  Pneumonia  est  aperta,  cucurbitis,  hirudinibus, 

Ipecacuanha  uti  decebit,  praesertim,  quia  tum  parva  diarrhoea 
haud  displicet.  Contra  Pneumoniam,  seriore  tempoe  notatam, 
parvae  Morphii  doses  cum  Plumbo  acetico  commixtae  dentur, 
innunctiones  porro  adiposae,  Cataplasmata,  Pulvis  Doveri. 

Iam  ad  symptomata  febrilia  et  nervosa  curanda  venimus. 
Commendatus  contra  haecce  apparatus  antiphlogisticus,  aut 
methodus  hydrotherapeutica  illa,  (nostris  temporibus  contra 
omnia  fere  mala,  mortalibus  nota,  commendata^,  quae  ad  secun- 
dum morbi  hebdoma  interdum  est  usui. 

Aptum  hoc  loco  videtur,  dicere  de  illa  frigoris  adhibendi 
ratione,  a Riegler  *)  publicata,  qui  tales  ferme  frigoris  adhi- 
bendi regulas  constituit: 

Sit  cubiculi  temperatura  hieme  inter  6 et  9°  R.,  aestate 
fenestrae  mane,  vespere,  nocte  sint  apertae,  tum,  quum  calor 
augeatur,  claudantur  foriculae. 

Aqua  fontana  pura  sit  potui,  omnibus  abstineatur  medi- 
camentis. Maior  Temperaturae  calor  frigida  aqua,  per  sipho- 
nem eiaculanda,  diminuatur. 

Riegler  interdum  frigidis  corporis  involutionibus  est  usus. 

Neque  solae  involutiones,  semibalnea,  frictiones,  aquae 
perfusiones  aegrotorum  corporibus  apparabantur,  sed  etiam 
doloribus  Ileocoecalibus , diarrhoeis,  Meteorismo,  haemorrha- 
giis  intestinalibus  fomentationibus  abdominis  frigidis  atque 
Clysmatibus  ex  Aqua  frigida , obviam  esse  faciendum, 
putaverunt. 

Remedium  optimum,  et  magnarum  febrilium,  et  nervosarum 
agitationum,  balnea  esse  tepida,  quibus  Hasse  uti  solet,  equi- 
dem putare  aspectu  coactus  sum,  quae  quoad  calorem  aegroti 
instinctui  adaptata,  maximam  saepe  inquietem  miro  quodam 
modo  sedant,  quae  porro  omni  morbi  periodo,  et  alsiora  qui- 
dem primo,  calidiora  secundo  morbi  tempore  applicari  possunt, 
quibus,  quum  magna  sit  virium  defectio,  Acetum  vini,  aut 
Species  aromaticas  admiscere,  decebit.  Frigidas  aut  tepidas 
1)  Yide  Canstatt,  Suppi,  ed.  Henoch.  Pag.  182. 

aquae  perfusiones  (Schoenlein)  in  caput  aegroti,  in  balneo 
calido  ad  umbilicum  usque  sedentis,  magno  fuisse  usui,  mul- 
tis exemplis  demonstratum  est,  quibus  applicandis  mox  calorem 
mordacem  videmus  diminutam,  pulsum  minus  frequentem, 
lenem  transpirationem  ac  somnum. 

Quae  tamen  omnia,  quum  aegrotus  obstrepat,  sunt  evi- 
tanda, ne  nimia  curandi  sedulitate  inflammati,  aegrotum  tor- 
quentes, malum  maius,  quam  antea  erat,  fecisse  videamur. 

Magna  cerebri  hyperaemia  praesente,  quum  magnum 
aegrotus  queratur  capitis  dolorem,  utilissimam  videmus  mode- 
ratam antiphlogosim  tribus,  vel  sex  hirudinibus  ad  caput  aut 
tempora  applicandis,  dolores,  serius  redeuntes,  saepe  pedibus 
in  lintea  Aceti  vini  plena  involutis,  aut  cataplasmatibus  (ad 
pedes)  sedantur. 

Nonnulli  magno  sopore  vesicantia  ad  nucham  commenda- 
verant, dicentes,  tali  modo  processum-morbi  a cerebro  deri- 
vari debere. 

Tale  consilium  non  utile , sed  periculosum  magis  ha- 
bendum est,  nihil  enim  exstat,  quod  derivandum  sit,  facile 
autem  ulcera  et  gangraena  vesicatoriis  procreantur,  quam 
ob  rem  Louis  iure  methodum  illam  derivandi  ineptam 
atque  sceleratam  appellavit.  Contra  nervosa  symptomata: 
stuporem,  magnam  virium  defectionem  etc.  a multis  commen- 
dantur Roborantia  (remedia),  Stimulantia,  Nervina,  in  quibus 
veteres  medici  unicam  medicandi  salutem,  sacram  illam 
anchoram,  ponere  solebant  *) 

1)  Haud  ineptum  videbitur,  hoc  loco  nonnulla  dicere  de  methodo  medi- 
candi aHufeland  data,  quem  prioris  Therapiae  magistrum  contem- 
plari licet , qui  (medicus)  ad  iugulandum  Typhum  emeticum  com- 
mendat (ex  Sal.  Ammon.,  Tart.  tartaris.,  Tart.  emet.).  Quum  au- 
tem morbus  ipse  appareat,  fomenta  frigida,  clysmata  cum  Aceti 
vini  glH — IY,  Calomel.  gr.  I — II  binis  horis.  Opium  purum  in- 
terdum tamen:  Opii  pur.  gr.  V4  binis  horis  (Ultima  ratio.) 

Calomelan.  gr.  I. 

Sach.alb. 


Dabantur  Excitantia  omnis  generis,  quorum  efficacitas 
non  apparet , ne  Thea  quidem , Coffea , Vinum  saepenumero 
usui  aegroto  fuisse  videntur. 

Quae  quum  ita  se  habeant,  nullum  tamen  medicum  vi- 
tuperemus, qui,  aegroti  in  horas  maiorem  collapsum,  et  eum 
ipsum  denique  , artus  commovendi  impotentem  ad  inferiorem 
lectus  partem  decidentem  aspiciens,  anxietate  atque  auxiliandi 
cupiditate  commotus,  ad  Stimulantia  se  vertat,  quorum  opti- 
mum ac  laude  dignissimum  videtur  vinum  *)  (Vinum  Madei- 
ranum,  Malacense)  ad  Cochlear  minus  dandum. 

Si  Moschus,  a multis  infinitis  laudibus  celebratus,  nunc 
nos  deserit , quod  saepius  certe  facere  solet , inprimis  adhuc 
balneis  calidis  cum  Infuso  Aromatico  commixtis  confidere  de- 
bemus ac  frigori  ad  caput  applicando,  summae  quieti,  accu- 


Tum  Excitantia  ab  eo  laudantur  (Angelica,  Arnica,  Valeriana,  01. 
aeth.  Cajeput , Cinnamom,  Balsamica,  Naphthae,  Camphora, 
Moschus,  Castoreum  p.  p.)  ; Balnea  cum  Infuso  aromatico , Sina- 
pismi, Vesicantia,  dum  status  apparet  paraplegicus  aut  magni 
collapsus:  Vinum,  Alkoholica,  Phosphorus,  Unguenta  irritantia. 
(Ung.  e Doct.  Mezer.,Ung.  Autenrieth  etc.)  Receptorum  duorum, 
ah  ipso  datorum,  hae  (sunt)formulae : 


r)  Rad.  Valerian.  g/3 
Digere  c.  Aq.  ferv,  in  vas.  b.  claus, 
Colat,  *VIII. 

Liq.  Ammon.  acet.  31 
Spir.  sulph.  aeth.  -)I 
Syr.  commun.  g/J. 

M.  D.  S.  ad  cochlear  binis  horis, 
(dandum.) 


j j 01.  Cinnamom. 

Extr.  Myrrhae 
Bals.  vitae 

Aeth.  sulph. 

Laudan.  Liq.  Sydh.  an.  } II. 
M.D.  S.  ad  guttas  XXX  binis  horis. 


1)  Vini  largioris  dandi  indicationes  ex  cordis  impulsu  sumsit  Stokes, 
tum  idem  esse  ordinandum  existimans , quum  cordis  impulsus  fiat 
debilis,  pulsus  mollis,  dicrotus,  inanis. 

Vinum  esse  reponendum,  quum  eo  dando  videamus  pulsum  fre- 
quentiorem  , linguam  siccam , respirationem  acceleratam , fauces 
rubefactas,  maiorem  stuporem  aut  aucta  deliria,  derma  siccum, 
iam  ex  ipso  constat. 

ratissimae  aegrotorum  curationi , omnibus  irritationibus  ex- 
ternis remotis. 

Quaeritur  nunc  , quid  sit  faciendum  contra  illuni  decu- 
bitum periculosum  ac  capitalem  saepe,  qui  potius  impediri, 
quam,  ubi  semel  est  positus,  sanari  potest. 

Quem  decubitum,  quum  impedire  volumus,  caveamus,  ne 
plicae  fiant  lodicis,  ne  miculae  in  lectu  inveniantur,  ne  in 
faecibus  suis,  ubi , sui  non  compos  , in  lectum  se  defaecavit, 
iaciens^,  maneat  aegrotus. 

Toral  saepe  est  mutandum , pellis  capreae  substernenda 
(sub  aegroti  dorsum),  aut  ipse,  si  fieri  potest,  in  lectu  hy- 
drostatico  Arnottiano  ponendus. 

Visitetur  aegrotus  quoque  die,  atque  ubi  primi  loci  ru- 
bri in  dorso  sunt  visi,  statim  vino  frumento  expresso,  Aceto 
Camphorato,  Aqua  Goulardi,  succo  Citri  laventur,  sebo  Cer- 
vino inunguantur,  mollibus  linteis  aquae  frigidae  plenis  te- 
gantur. 

Penicillo  lanae  ovinae  eos  obtegere , ut  nonnulli  com- 
mendaverunt, non  tam  utile  videtur. 

Quum  parvae  crustae  perspiciantur , tegantur  (compres- 
sis) linteolis  , aquae  Goulardi  plenis , aut  Cataplasmatibus  e 
Farina  seminis  Lini,  aut  caute  tollantur  forcipe1)  et  forfice. 
Crustis  reiectis  , ulcus  obtegatur  Unguento  Tannico,  Balsamo 
Peruviano,  Cataplasmatibus  emollientibus  aut  linteis  carptis, 
Aceti  Aromatici  plenis,  quod  cum  aqua  communi  commixtum 
est.  Seriore  tempore  nlcus  ita  obligetur,  ut  lintea  carpta  in 
eo  sint  posita  solutionis  Aluminis  vel  Argenti  nitrici  plena, 
supra  quae  expandeatur  Cataplasma.  Tum,  aegroti  dorso  in 
pulvinare,  aere  repleto,  prostrato,  linteola  in  lateribus  ponantur. 

Contra  Granulationes  chronicas  diu  interdum  remanen- 
tes Erdmann  solutionem  Cupri  sulfurici  commendat. 

De  illis  , quae  in  regimine  diaetetico  sunt  maximi  mo- 
menti, iam  supra  paucis  verbis  dictum  est. 

1)  Pincette. 

Repe!  a in  igitur  tantum,  caveat  medicus,  ne  abstinentia 
nimis  protracta  vis  organica  deleatur,  neve  libidinibus  (edendi), 
saepe  iam  secundo  medio  liebdomate  praesentibus , nimis 
cedatur. 

Tertio  etiam  liebdomate  caveat  medicus , ne  aegroto, 
cibis,  quos  apparatus  digestivus , morbo  confectus,  nondum 
coneoquere  potest , concedendis,  novam  provocet  exacerbatio- 
nem morbi,  iam  ferme  finiti  visi. 

Organa  digestiva  ipsa  interdum  adeo  sunt  labefacta , ut 
aegrotus , omni  ciborum  appetentia  egens,  nutritionem  per  os 
detrectet.  Tum  aliae  excogitandae  rationes,  quibus  nutri- 
mentorum satis  magna  copia  corpori  debilitato  subvehatur, 
ad  quod  perficiendum  duae  patent  viae : altera  endermatica, 
per  rectum  altera. 

Balnea  ex  iure  carnis  cum  vino  commixta  aut  e decocto 
hordei  tosti,  cui  adiunguntur  crura  vel  viscera  vitulina,  sunt 
ordinanda,  quibus  aegrotus  per  duas  aut  tres  horas  versetur^ 
aut  elysmata  nutrientia  (non  magis  ac  glV — V continentia, 
ut  aegrotus  eadem  possit  tenere  secum)  e iure  carnis,  lacte 
cum  ovorum  vitellis^  quibus  Laudani  nonnullas  guttas  addere 
licet. 

Saepenumero  tertia  hac  septem-dierum  periodo  Chinam 
atque  eius  Aicaloidea  in  primis  Cinchonium  in  mediocribus 
dosibus  dare  decebit  (medicum),  quibus  vires  confectae  inter- 
dum valde  adiuvantur. 

Regimine  ac  potu  calidiore  sub  morbi  finem  aegroto 
opus  esse  (interdum  iam  a medio  secundo  liebdomate),  iam 
ante  demonstratum  est. 

Convalescentiae  tempore  eo  accuratius  aegrotus  est  cus- 
todiendus, quo  saepius  ciborum  appetentia  tum  in  voracita- 
tem quandam  degeneret  , dum  indigestio  hoc  tempore  pessi- 
marum rerum : retardatarum  ulcerum  cicatricum , Diarrhoeae 
vehementis,  perforationis  etiam  causa  potest  esse.  Evitet  igi- 
tur aegrotus  paullulura  adhuc  omnia,  quae  non  facile  conco- 

quuntur , quae  flatulentiam  proferre  solent , omnia  denique 
Acida. 

Pluries  potius  per  diem  cibum  sumat  parvum,  quam 
semel  ventriculum  magna  oneret  ciborum  copia.  Commen- 
dandum lac  atque  gratum,  cum  carnis  iure  concoctum. 

Paullatim  ad  cibum  solidiorem  consumendum  transeat 
aegrotus:  panem  e tritico  duriorem,  vinum  ad  cochlear*  ma- 
ius, vitellum  ovi,  carnem  vituli,  gallinae,  columbae,  postea 
demum  carnem  bovinum,  olera,  poma  cocta. 

Quod  regimen  diaeteticum  , China  interdum  danda,  ad- 
iuvare  mehercle  licebit. 

Irritatio  et  nervosa,  et  febrilis  , convalescentiae  tempore 
interdum  notabilis,  facile  Laudano  cedere  solet. 

Caveat  medicus  summopere  , ne  ante  tempus  aegrotus 
lectu  surgat  atque  extra  domum  aeri  se  det,  saepe  enim  in 
aegrotis,  cautelis,  antea  commemoratis,  omissis,  novum  vide- 
mus morbi  impetum,  nec  tum  rarum  lethalem  exitum. 

Defaecationum  regularium,  nunc , sicut  ultima  ipsius 
morbi  periodo  diligentiam  esse  adhibendam  , iam  satis  con- 
stat , neque  sinendam  (esse)  obstipationem  quadraginta-octo 
horarum  spatium  excedentem,  quod  si  fit,  motus  intestinalis 
peristalticus  est  adiuvandus  non  tamen  remediis  purgantibus 
dandis  - — ineptum  sane,  quia  iis  ipsis  ulceratio  in  intestinali, 
mucosa  secundaria  incitatur  atque  perforatio  etiam  creatur, 
— - sed  aperientibus  solis  ac  delenientibus  Clysmatibus. 

Convalescentiae  regimine  tali  modo  perpenso,  ad  affectus 
secundarios,  Typhum  saepenumero  sequi  solitos,  curandos 
transeam. 

Pro  primo  affectus  saepe  intestini  secundarius  animad- 
vertitur, malae  scilicet  notae,  quia  in  organismum,  priore 
morbi  impetu  valde  turbatum,  incidit , roseola  interdum  atque 
diarrhoea  denuo  apparentibus,  quem  emollitio  sequitur  haud  rara. 

Remedia  tum  summopere  commendanda ; Argentum  ni- 
tricum,  Alumen,  Plumbum  aceticum. 

Quum  dolores  abdominis , diarrhoeae  , molecularem  epi- 
thelii detritum  continentes,  duodecim  et  viginti-quattuor  etiam 
intra  yiginti-quattor  horarum  spatium  remanent  cum  febris 
magna  vespertina  exacerbatione,  ulcera  Typhosa  in  (ulcera) 
intestinalia  lenta  transiisse  , est  verisimile,  contra  quae  Ar- 
gentum nitricum  optimum  remedium  applicandum  videtur  et 
illud  Clysmatibus  *)  ac  Pilulis  (gr.  */8 — % pro  dosi  conti- 
nentibus.) 

Simul  Decoctum  Chinae  videtur  commendandum  (P. 
Frank,  Oppolzer.) 

Unguentum  Autenriethii  inunguendum  una  cum  Plumbo 
aceti co  ab  Holscher,  Unguentum  Sublimati  corrosivi  a Duerr 
est  commendatum. 

Statui  diphteritico  Clysmatibus  mucilaginosis  cum  Opio  • 
commixtis  obviam  ire  , et  si  obstipatio  adest , Calomelante 
uti,  decebit. 

Nec  non  absit  vinum  rubrum  saepius  ad  cochlear  dandum. 

Localisationis  quoque  Typhosae  in  Larynge  ratio  ha- 
beatur therapeutica,  contra  quam  Unguentum  Cinereum  cum 
Opio  inunguendum  aut , magnis  doloribus,  hirudines  et  Ve- 
sicantia  (?)  ad  utrum  que  Laryngis  latus  sunt  ordinenda. 

Anginae  Typhosae  eadem  curatio,  quae  gangraenosae.2) 

Parotites  nunc  memorandae,  quae  variis  epidemiis , va- 
rio modo  sunt  curatae , quum  altera  (epidemia)  adhiberentur 
venaesectiones , unguentum  Cinereum  inunguendum , altera 
pulvinaribus  ex  herbis  Aromaticis , Cataplasmatibus  e farina 
seminum  Lini  calidis  atque , ubi  glandulae  fluctuatio  est  no- 
tabilis, pure  per  punctioneu  atuoyendo,  tum  calidis  fomenta- 
tionibus Therapia  sit  usa. 

1)  |j)  Argent.  nitr.  crystallis  gr.  I — II. 

Mucilaginis  — — gV — VI. 

M.  D.  S. 

2)  Gargarismatibus,  Acid.  Oxymur.  dilut.,  Argent.  nitr.,  Alumen  con- 
tinentibus ete. 

Cataplasmata  simul  cum  Laudano  atque  regimine  bono, 
diaphoretico  ab  Hasse  probata. 

Status  denique  quidam,  Pyaemico  similis,  quem  vehe- 
mens „frigus  quassans“  indicare  solet  (quarto  pleroque  heb- 
domate)  accuratissimam  poscit  medicationem. 

Regimen  ordinetur  omnino  diaphoreticum,  potu  calido, 
cataplasmatibus , Spiritu  Mindereri  ac  inprimis  Laudano  ad 
cochlear  parvum  cum  Infuso  Theiforme  diaphoretico,  adhi- 
bendis. Laudani  dosin  post  duodecim  aut  viginti  quattuor 
horas  semel  atque  bis  repetere  licet.  Quando  ^depositi  se- 
cundarii“  locus  inveniri  potest , hirudines  et  cataplasmata 
adhibeantur,  rarissime  venaesetio  non  ita  magna. 

Ubi  exsudatio  subcutanea  apparuit,  cataplasmatibus  uti 
solemus. 

Num  omnino  ac  quomodo  exsudatura,  in  cavis  serosis 
positum,  ex  iis  possit  removeri,  dubium  ! 

Nonnulli  paracentesim  tum  commendaverunt  — pericu- 
losam sane  medicationem. 

Restat  adhuc  , ut  paucis  verbis  mentionem  faciam  non- 
nullorum remediorum  , quibus  in  Typho  curando  „specificis‘c 
quidam  medici  sunt  usi. 

Postquam  Blache  et  Broque  Chinium  sulfuricum  magnis 
dosibus  dandum  specificum  in  curando  Typho  remedium  prae- 
dicaverunt, a plurimis  medicis  illud  adoptatum  est  atque  in- 
numerabilibus laudibus  praeditum;  nunc  tamen,  quia,  non 
semper  atque  quoque  Typhi  periodo  Chinium  (aegrotis)  usui 
esse,  quin  diarrhoeam  etiam  nonnullorum  (aegrotorum)  au- 
gere, apparet,  a plerisque  „specificum  remedium^  est  desertum. 

Nec  maiores  Coniini  *)  paucis  annis  ante  commendati, 
eventus. 

Alii  Unguentum  Cinereum  magnis  dosibus  (£1 — II)  cor- 

1)  jj)  Coninii  gutt.  II — VI. 

Aq.  destill.  ^IV. 

M.  D.  S.  ad  coclil.  mai.  dimid.  pluries  p,  diem. 

pori  inunguendum  , remedium  specificum  , praedicaverunt,  di- 
centes : Salivationem  servati  semper  aegroti  signum  visam 
esse.  Quae  tamen  tria  arcana  medicorum  optimorum  nostri 
temporis  experientia  non  probata  videntur  , nec  quoque  Kali 
hydroiodicum  a Sauer,  Nux  Vomica  a Schlesier  (gr.  V,  b qua- 
ter per  diem)  remedia  specifica,  celebrata. 

Quibus  omnibus  remediis  perspiciendis , nullum  contra 
Typhum  remedium  specificum  hisce  certe  temporibus  nobis 
notum  esse,  videmus. 

Summopere  igitur  medico  suadendum  est,  ut  (in)  Typhis 
simplicibus  et , ut  ita  dicam  normalibus,  medendi  illo  modo 
rationali-symptomatico  atque  exspectante  utatur,  atque,  omis- 
sis omnibus  periculosis  vehementibusque  remediis,  dum  symp- 
tomatibus solis  nimis  excedentibus  est  obviam,  morbum  intra 
terminos  normales  coercere  periclitetur. 

Pro  quo  medicandi  genere  commendando,  summi  in  Me- 
dicina viri  (Romberg,  Hasse)  sunt  sponsores,  eiusque  eventus 
equidem,  si  de  iuvenis  imperitissimi  experientia  loqui  licet  — 
vidi  faustissimos1). 

1)  Inter  quinquaginta  aegrotorum  numerum  sex  soli  sunt  mortui. 


■ 

. - i 

'1  : ' J K t ' •„  * 

* ■-  - - - -•  * , • .•  . ,i  • 

Natus  sum  Alex.  Andr.  Henr.  CaroL  Frider.  Eduardus  Hagemann 

pridie  Non.  August  a MDCCCXXXIII  Brombergii,  Posnaniensis  provin- 
ciae urbe , patro  Carolo,  matre  Amalla  de  gente  TschepiUS ; fidem 
profiteor  evangelicam. 

Artium  et  scientiarum  liberalium  ccgnitione  privatis  institutionibus 
pro  primo  imbutus,  ad  tertiam  Werderani  Gymnasii  Berolinensis  classem 
transii,  quod  Gymnasium,  ubi  rite  cursum  perfeci,  testimonium  ma- 
turitatis mihi  dedit,  unde  in  universitatis  litterariae  Berolinensis  civium 
numerum  anno  MDCCCLII  receptus  sum,  Rectore  Magnif.  111.  Dleterici, 
atque  apud  Decanum  Facultatis  medicae  spectabilem  111.  Jiingken 
nomen  professus  sum. 

Per  totum  studiorum  tempus  horum  virorum  Illustriss.  Celeberr, 
Experientiss.  scholas  frequentavi: 

Berolini : 

J.  Mueller  de  Anatomia  humana,  comparata,  Physiologia,  E. 
Mitscherlicb  de  Chemia  et  Pharmacia  , Dove  de  Physice,  Gabler 
de  Logice,  CL  Mitscbcrlioh  de  Materia  medica,  Langenbeck  de 
Chirurgia,  Scbultz  de  Encyclopaedia  medica. 

Cursu  sectionum  in  theatro  anatomico  functus  sum,  rectoribus 

Mueller  et  Schlemm. 

Heidelbergae : 

HaSSe  de  Pathologia  et  Therapia  et  de  Anatomia  pathologica, 
Ghelius  de  Chirurgia  et  de  Ophthalmiatrice  , Lange  de  arte  obstetri" 
cia,  Pnchelt  de  auscultatione  et  percussione  , CheliUS  jun.  de  fasciis 
applicandis  et  de  Akiurgia. 

Scholas  clinicas  medicas  , chirurgicas , obstetricias , cursum  opera- 
tionum et  cursum  exercitationum  obstetriciarum  adii  HaSSO,  ChollUS» 
Ohellus  jun.,  Lange. 


Bonnae : 

Treviranus  de  Botanice,  Troschel  de  Zooiogia,  Noeggerath  des 

Mineralogia , van  Calker  de  psychologia,  HelmholtZ  de  physiologia. 

Scholas  clinicas  frequentavi  obstetricias,  medicas,  chirurgicas  apud 
viros  amplissimos,  illustrissimos:  Kilian,  Naumann,  BllSOh. 

Quibus  viris,  optime  de  me  meritis  , gratias  nunc  ago  quam  ma- 
xumas,  semperque  habebo. 


Theses. 

/,  Prima  Typhi  Abdominalis  sedes  in  sanguinis  ac  sys- 
tematis lymphatici  mutatione  est  ponenda . 

2.  Sola  in  sanando  Typho  methodus  rationalis  sympto- 

matica est  commendanda . 

3.  Syphilis  temporibus  iam  antiquissimis  inter  homines 

pervagata  est . 

4.  Omne  animal  legi  necessitatis  mechanicae  subiectum 

est . 

5.  Methodus  trepanationis  praevertens  omnino  est  repel- 

lendus. 

6°,  iVfl/z  solum  in  Dyslociis  sed  Eutociis > site  diutius  du- 
rantibus, sive  vehementioribus  ad  partum  doloribus 
complicatis , Clitor o formio  uti  licet, 

7.  In  pelvibus  Osteomalacia  cerea  > stricte  sic  dicta , co- 
arctatis,  priusquam  ad  seclionem-caesaream  eamiiSj 
forcipe  uti  decet . 

